text:
Di frut al zuiave cui amîs a contâ i colôrs des machinis; si sentavin su la piere dongje de ostarie dal paîs. Di gnot a passavin i siorats di Udin cu lis Triumph, in trê in gare cuintri une Mercedes. Une volte a vevin parfin riscjât di fâ il patatrac cuintri la 850 colôr cafelat di Don Gjesualt! Il prevost le veve viodue pardabon peloche! I siorats a podevin ben fâ i figos ma par Toni la machine plui biele e jere une e une sole e, cuant che e passave, i destave grande maravee e di grant le varès cjolte, di sigûr!
Anglia Ford 1960… cun chel musìc… a ûs une balene, une forme acuatiche, un barracuda cui doi grancj fanâi tanche voi e la grande invenzion dal lunot al contrari, cussì il veri no si sporcjave pe ploie e pe nêf!
Sì, le varès comprade, magari di un biel celestin ma… vignût grant nol rivà plui a cjatâle, nancje di seconde man: dutis rotamadis! Un siôr di Buri al veve une Anglia doi volums ma no jere la stesse robe… in ogni câs le veve ridote a un pulinâr.
Al veve vuidât tantis machinis ma mai la Anglia e cumò si moveve nome cul zirel o cul boston. I sunarin a la puarte. A jerin doi biei zovins scognossûts, cu la muse di lûs e cuntune biele mude blancje.
“Siôr Toni, ch’al vegni a fâ un zîr!” dissal un di lôr. Toni nol crodè ai siei voi a viodi la Anglia completamenti blancje che lu spietave difûr. E someave gnove di pache ma o jerin tal 2040!
“Cemût ise? La Ford e à tornât a fâ la Anglia? Cu la vecje linie?”
L’autist al jere ancje lui di blanc vistût e cu la muse di lûs. Dissal:
“Ch’al monti sù, siôr Toni. Lu menìn dal nestri Paron. I spiegarà dut…”
di Checo Tam


c: text/html

text:
Tant par dî, si fevele vuê une vore dai dirits dai minôrs, par tant che une volte i fruts no vevin dirits e si marcavin pluitost lis lôr colpis, cence lâ tant pal sutîl tal sielzi lis penis.
Si ju pacave, par solit. In cjase, a scuele e a dutrine. Cun variazions a scuele, a sielte dai mestris, des orelis di mus al scrivi une detule dusinte voltis, dal lâ fûr de puarte al stâ in zenoglon magari cuntun pôcs di claputs sot i zenoi.
Il mestri di Rafael, a pet des mancjancis plui seriis e recidivis, al sierave a clâf un frut a la volte tun busigatul a scûr de Scuele Rosse.
E jere, la Scuele Rosse, une scuele daûr de glesie di Sante Marie, cun dôs aulis e chest busigatul doprât di depuesit.
Rafael al jere un frut di sintiment, dome che al faseve fature a stâ fer par oris tal banc, massime se al veve fam, cul mestri che al bateve la sô un pocjis di voltis che si à di stâ fers, e po i tocjave par fuarce meti Rafael in cjastîc, di no fâsi cjapâ sot gjambe dal frut.
Sierât a clâf tal busigatul, pierdût tal scûr pal moment il ben de viste, Rafael al à stiçât a colp il so olfat e al à sintût bonodôr di pan e formadi.
Si tornave a scuele, in chê volte, il dopomisdì. Il mestri al vignive in biciclete di fûr di paîs e si puartave daûr il gustâ che al poiave tal depuesit de scuele.
Cu la fam che al veve, Rafael al à sintût dal lamp slargjâsi dentri il sierai la usme de mangjative. Alore, biel planc, lant a gjat a la vuarbe pe stanziute, al è rivât a gafâ la sporte dal mestri e, par ordin, une bocjade ae volte, i à mangjât dut il gustâ.
«Sant» dissal il mestri al pari di Rafael, tal curtîl di Cativel, dulà che al è capitât in biciclete tal dopomisdì, plen di fam cumò ancje lui, «Rafael mi à mangjât dut il gustâ».
«Chel birbant, chel ligjere, chel mus padoan» dissal alore Sant, cence calcolâ lis resons che al podeve vê il frut, stant che i fruts no vevin mai la reson de lôr bande, «al viodarà ce che i fâs jo cuant che al ven dongje, siôr mestri!» E par no mancjâi di rispiet al mestri, che al jere une autoritât, i à dât un salam dai plui biei che al tignive di cont tal camarin. Di chê volte, Rafael le à metude dute par stâ bon a scuele, di pôre che il mestri ur mangji ducj i salams.
di Ivano Urli

robotstxt: allowed

filter: keep


text:
Asie
La Asie e je il plui grant e il plui popolât dai continents, comprendint la part plui estese de cussì clamade Eurasie. E confine a Nord cul ocean Artic, a Est cul ocean Pacific, a Sud cul ocean Indian e a Ovest cul mâr Ros, l'istmi di Suez (che la divît de Afriche, il mâr Mediterani, il mâr di Marmara e il mâr Neri; a est separin la Asie de Europe i strets dai Dardanei e dal Bosfar, lis cjadenis dal Caucas e dai monts dal Ural e il mâr Caspi. Al estrem Nord-Est e je separade de Americhe dal stret di Bering.
Gjeografie[cambie | modifiche il codiç]
Il litorâl asiatic al è un grum accidentât, cuntune vore di mârs internis (mâr arap, mâr de Cine meridionâl, mâr di Gjave, mâr de Cine orientâl, mâr Groga, mâr dal Gjapon, mâr di Ochotsk, mâr di Bering, mâr di Kara, mâr di Barenc, e v.i.); golfs (golf Persic, golf dal Oman, golf dal Bengala, golf dal Siam, golf dal Tonchin, golf di Anadir, e v.i.); penisulis (Anatolie, Arabie, Indie, Malacca, Indocine, Coree, Kamčatka, Taimir, Kola, e v.i.), e isulis dongje des cuestis, sicu Cipri, lis Maldivis, Sri Lanka, il grant arcipelac de Insulindie (che al inclût lis Filipinis, Borneo, Sumatra, Gjave e Cèlebes, par citâ chês plui grandis e cognossudis), Taiwan, lis isulis dal Gjapon, Sachalin, la Tiere dal Nord, Gnove Zemble, e v.i.).
Pes monts, la Asie al è un continent che e 'nd à un grum, soredut inte zone de cjadene dal Himalaya, dulà che si cjatin lis cimis plui altis de Tiere, fra chestis l'Everest, il K2 e l'Annapurna, ducj alts plui di 8.000 metris. Dongje chest si puedin cjatâ ancje grandis planis in Siberie e deserts come chei dal Gobi o chel de Arabie. Intal continent a son ancje putrops flums impuartants, come l'Obi, il Enisej e il Lena intal bacin dal Artic; l'Amur, il flum Groc, il Yangtze e il Mekong intal bacin dal Pacific; il Brahmaputra, l'Irrawaddy, il Gangje e l'Indo intal bacin dal ocean Indian; il Tigri e l'Eufrat inte Asie ocidentâl, l'Amu Daria e il Sir Daria intal bacin dal Aral. In Asie a son ancje grancj lâcs, come il mâr Caspi, il plui grant dal mont, il mâr di Aral, il mâr Muart, cun nivei record di salinitât o il lâc Baikal, il plui profont.


text:
Ai 16 di Mai si son davueltis lis elezions aministrativis in passe 300 comuns dal Trentin e dal Sud Tirôl. Inte plui part dai comuns de provincie di Bolzan si à vût la vitorie di sindics poiâts de SVP. Chest partît al à ancje otignût cuatri sindics intai comuns ladins e si à mostrât fuart massime inte Val Gardene (Gherdëina). Ta chei altris comuns ladins a àn vinçût, inte plui part, des listis civichis. Il partît Ladins Dolomites si à presentât cul so simbul dome intal comun di Sëlva, là che al à cjapât il 23,9% dai vôts. Inte stesse zornade, pe prime volte, si à votât ancje pal Comun General de Fascia, la comunitât di valade che e cjape dentri dute la aree ladine de provincie di Trent. Tant che prin “procurador”, o sei president de comunitât, e je stade elete Cristina Donei.
Font: Provincie di Trent, 17/05/10


text:
Scozie: polemiche pai segnâi bilengâi par gaelic
L'Ufici pe lenghe gaeliche scozese al à fat bon il plan imbastît dal Consei regjonâl des Highlands a pro di cheste lenghe celtiche. Il document al previôt ancje che la segnaletiche dilunc des stradis locâls e sedi bilengâl (inglês – gaelic). Cheste decision però no i à plasude masse a cualchi aministradôr de provincie de Caithness che al lamente il fat che si larès a spindi bêçs dibant dal moment che te lôr aree no son toponims gaelics tradizionâi. Chestis declarazions a àn jevât lis protestis des associazions che si batin pal gaelic che a àn acusât i politics de Caithness di vê doprât motivazions cence fonde.
Font: Món Divers, 02/06/08


text:
Il coordenament Batera al ponte a rivâ a di une coletivitât teritoriâl basche che e cjapi dentri dut il Paîs Basc setentrionâl (Iparralde), sot aministrazion francese, dentri dal 2014. Ancje su la fonde de poie otignude cu lis consultazions popolârs dai 14 e dai 21 di Març (34.610 citadins a son lâts a votâ e pal 78,22% si son declarâts a pro de nassite dal gnûf sogjet aministratîf) Batera e à presentât une sorte di calendari dal procès che al varès di puartâ a di une coletivitât teritoriâl basche. Tra il 2010 e il 2011 si spiete che il guvier francês al invii il procès pe creazion di chest gnûf sogjet inte suaze de riforme aministrative dal stât. Tal stes timp Batera si propon di cjapâ dentri ducj i sogjets politics e sociâi dal teritori par resonâ sul model di coletivitât che si vûl imbastî. Tal 2012 si varès di davuelzi une consultazion uficiâl par permeti ai citadins dal Paîs Basc setentrionâl di pandi la lôr opinion e, su la fonde dai risultâts di cheste votazion, intal 2013 si varès di completâ il cuadri normatîf e regolamentâr pe nassite di chest sogjet aministratîf. Intal 2014, invezit, si varès di vê lis primis elezions par nomenâ i conseîrs e il guvier de gnove comunitât teritoriâl. Intal ordenament aministratîf francês a esistin i comuns, i dipartiments, lis regjons, lis coletivitâts di oltri mâr e la coletivitât teritoriâl corse: propit cheste ultime e je stade cjapade di model pe iniziative di Batera.
Font: Journal du Pays Basque, 22/04/10


text:
Crosadis
Lis Crosadis forin une cjadene di operazions, no nome militârs, prontadis dal papât, che al voleve tornâ a puartâ i lûcs de Tiere Sante sot il domini de cristianitât.
Lis Crosadis scomençin intôr dal XI scecul par finî ator dal XIII. Le tiere Sante jere controlade, al timp, dai musulmans. La motivazion principâl e jere chê di permeti ai pelegrins cristians di podê lâ a preâ in chei lûcs indulâ Jesu Crist al jere vivût e dulà che al veve predicjât. Ma si zontin ancje motivazions di tipo economic e comercîal. Chest al è il câs de Republiche di Vignesie, che e rive adore a puartâ i vuerîrs crosâts cuintri lis citâts di Zare e Costantinopoli.
Bisugne ancje dî che no dutis lis crosadis forin combatudis cuintri i musulmans: la crosade dai albigês fo combatude cuintri i Catârs de France meridionâl.
La peraule crosade e à cjapât un significât plui larc: e po volê dî ancje une vuere menade par motîfs religjôs,ideologics e sociâi.
Dut al è scomençât cuant che i pelegrins che a levin intes Tieris Santis a vegnin acompagnâts da cavalîirs armâts (Prime Crosade) par difindisi dai Turcs che a jerin deventâts pericolôs, tant che a jerin deventâts un pericul ancje pa lis popolazions locâls. Ancje se i Turcs a jerin musulmans come lis popolazions locâls, no fevelavin la lôr lenghe e il robâ e il maçâ cuintri i pelegrins cristians al devente simpri plui frecuent, tant che cui che al voleve lâ a preâ in Tiere Sante, al scugnive lâ acompagnât da vuerîrs armâts. Cuant che la Tiere Sante e jere sot le sovranitât dai Arabos,le Tiere Sante e jere une vore plui sigure, ma il Pape Urbano II, al concili di Clermont dal 1095, al dîs che cui che al voleve lâ in Tiere Sante, al veve di lâ armât. Disint che ' ancje Diu lu voleve ' (Deus vult) al è inizi di un rivâ di pelegrins mai vidût prime, in tai lûcs sants de Cristianitât
Bibliografie (par talian)[cambie | modifiche il codiç]
- Riley-Smith Jonathan, Al seguito delle crociate: origine, storia, evoluzione, Di Renzo Editore, 2000
- Runciman Steven, Storia delle crociate, Einaudi, 2005
- Jean Richard, La grande storia delle crociate, Newton & Compton, 1999


text:
SIMPRI BOGNS. Diego Franzolini, Gotis ta lidrîs, Udin, 1990
“Tra la jarbe maronzine di rivài e agadòris / al è plen di violutis e pestelàcs. / Pomârs e zariesârs in floridure ‘e piturin la / campagne di ovate blancje e rose fra qualchi / pinelàde di vêrt dal formènt ben petenât. / Tal serèn, tendis blancjs sparnizzadis ‘e fâsin / vetrinis di monz e di mâr”.
Cussì e scomence la jentrade, poesie che e vierç cheste racuelte di un centenâr di pagjinis, inricjide di une presentazion di Domeni Zanier e di vot dissens di Mario Snaidero.
Poesie une vore musicâl chê di Franzolini, tant al è vêr che cualchidune des sôs composizions e je stade metude in musiche (e intal libri o cjatin ancje i spartîts): La spassizade e Une vilote di sere di Albino Perosa, Une vite di Donatella Cantarutti La cjantade dal borc Vilalte di Oreste Rosso.
Il libri si divît in dôs sezions.
La prime Aiar di paîs, e je plui lizere, e fâs pensâ un pôc a Pieri Çorut: contemplazion de nature, poesiis di ocasion (gnocis di aur, il milenari di Udin, ostariis preseadis), Nadâl, Carnevâl e v.i. Par chel che al inten la forme, il poete al à une preference pal viers otonari (no simpri perfet, pe veretât), che i da ae pagjine chel savôr di musiche cussì plasevul. E si siere cu la biele imagjin dal contadin che, impen de aghe sante, al tocje la man intal so sudôr.
La seconde part Peraule pelegrine e je plui intimistiche, e sgjave plui a fonts intai sintiments. La note dominante e somee chê de nostalgjie par un Friûl che nol è plui chel di une volte e ancje pai furlans che no son plui (Il rosâr di gno pari, Dome jê). E il libri si siere cuntune altre biele imagjin: une mieze cocule che e fâs fente di sei une nâf e che e va vie sul roiuts, soflade dal cûr content dal poete-frut.
Franzolini, inte sô vite lavorative, al è stât un tecnic di implants industriâi, no dal sigûr un leterât. Epûr al à savût coltivâ cheste passion pe poesie, pe culture, pe storie (intal 2015 al à dât fûr un libri su la vicende dai cosacs in Friûl).
Un biel esempli! ❚
✒ Laurin Zuan Nardin


text:
Archive for the ‘Bete di Spere’
_Mandi nono!
Mandi, frute! Ce âstu li?
_O ai comprât un zûc pal piçul.
Brave frute! Fâlu zuiâ tant, il gno nevodut. Ce i âstu cjolt?
_Une cusinute. I plâs tant viodimi a fâ di mangjâ.
Une cusinute? Nol è mighe une femine! Parcè no i âstu cjolt il bancut di mecanic?
_Su po, nono, no esistin zûcs di mascjo e [...]
Posted on on Novembre 15th, 2016 in
2016, Articoli, Bete di Spere, LUNARI, Novembar |
No Comments »
_ Mandi nono!
Mandi frute, ce fâstu cul telefonut in man?
_O voi a cjace di Pokemon!
Cui pochistu?
_No pochi nissun, o voi a cjace di Pokemon, besteutis di un videozûc.
Ah, un zugut! E parcè vâstu atôr cul telefonut, alore? No puedistu stâ ferme li a zuiâ?
_Eh, no! Chel chi al è un videozûc di “realtà aumentata”: realtât [...]
Posted on on Agosto 15th, 2016 in
2016, Articoli, Avost, Bete di Spere |
No Comments »
_Mandi nono!
Mandi frute, sêstu cul gno pronevodut, vuê?
_Sì, nono, o sin lâts a un cors di babywearing!
Bevi ce?
Babywearing, nono!
Bevi tal veri? No isal masse piçul? Parcè no i compristu un biberon come ducj?
No: Baby-wearing! “Baby” come “frut”, “wearing” come “vistî, meti intor”. Al è…
Sì, sì, lu ai capît: al è inglês. Ma no tu varâs [...]
Posted on on Luglio 14th, 2016 in
2016, Articoli, Bete di Spere, Lui |
No Comments »
_Mandi nono!
Mandi frute, ce fasistu cun chel bancâl? Âstu di fâ consegnis?
_No, nono: o stoi fasint un taulin pe terace.
E ce ti àno puartât cul bancâl, il len?
_No, o dopri propit il len dal bancâl. A usin cussì, vuê. A jerin ancje al Salon dal Mobil.
Sigûr: par movi i mobii vêrs, però, no par [...]
Posted on on Giugno 14th, 2016 in
2016, Articoli, Bete di Spere, Jugn |
No Comments »
_Mandi nono! Vuê o soi propite ledrose. Mi àn spoilerât il gno telefilm favorît.
Spoile-ce?
_Spoilerât. Mi àn fat un spoiler!
Ah, cheste volte no tu mi freis: lu sai ancje jo ce che al è un spoiler. Al è chel aleton che a metin parsore de machine chei che a vuelin fâ i bulos.
_Ma no, nono, no [...]
Posted on on Maggio 14th, 2016 in
2016, Articoli, Bete di Spere, Mai |
No Comments »
_Mandi nono, cemût?
Cjale ce timp! E a mi mi tocje lâ in bancje. O ai di fâ un bonific par paiâ il circul di briscule.
_No puedistu fâlu stant a cjase, cul home banking?
L’om ce?
_Banking, nono, al è inglês: al vûl dîsi fâ robis di bancje.
Ah, o ài capît: l’om banking. Vigji, po! Covential clamâlu cun [...]
Posted on on Marzo 15th, 2016 in
2016, Articoli, Bete di Spere, Març |
No Comments »
_Mandi nono, âstu viodût che a àn inventât il frico vègan?
E ce jentrial il frico cul president american? Che nol è nancje plui lui, il president, no?
_Ma no, nono: no Reagan: vègan. Al è l’inglês di “vegàn”: un che nol mangje ce che al derive des bestiis.
Nancje luianie?
_No, nono: nuie luianie.
Ah, ben: un cussì lichignôs [...]
Posted on on Febbraio 15th, 2016 in
2016, Articoli, Bete di Spere, Zenâr-Fevrâr |
No Comments »
SGARPION
Nassûts jenfri i 23 di Otubar e i 22 di Novembar
Segn di tiere (nol è bon di nadâ)
Leture preferide: La pagjine dai muarts dal Messaggero
Il Sgarpion nol è il segn plui preseât dal zodiac.
Par esempli, ae domande “Cuâl isal il to animâl preferît?”, cualchidun al rispuindarà il gjat, cualchidun il cjan, i furlans soredut la [...]
Posted on on Novembre 14th, 2015 in
2015, Articoli, Bete di Spere, Novembar, Zodiac Furlan |
No Comments »
Nassûts jenfri i 23 di Setembar e i 22 di Otubar
Profum preferît: la broade.
Cun pocje origjinalitât, chel che al à inventât l’oroscop al à decidût che chei nassûts sot dal segn de belance a son personis ecuilibradis (o scomet che se invezit de belance al ves cjatade la costelazion dal orloi, a saressin stâts precîs [...]
Posted on on Ottobre 14th, 2015 in
2015, Articoli, Bete di Spere, Otubar, Zodiac Furlan |
No Comments »
LEON
Nassûts jenfri i 23 di Lui e i 22 di Avost
Segn di aghe (no, no, o stavi dome mateant: al è un segn di tiere come ducj i segns furlans)
Proverbi: Miôr cent dîs di leon che une dì di leon.
Il leon al è il re di ducj i animâi, juste? No, naturalmentri.
Pai furlans, l’unic vêr [...]
Posted on on Agosto 17th, 2015 in
2015, Articoli, Avost, Bete di Spere, Zodiac Furlan |
No Comments »
Nassûts jenfri i 22 di Dicembar e i 20 di Zenâr
Segn di Tiere
Piere fortunade: il modon
–––
Te mitologjie, il capricorni al è une bestie mieze pes e mieze cjavre: un pôc di mâr e un pôc di mont. In pratiche, il capricorni furlan al è un miscliçot tra un cjargnel e un furlan de Basse.
O podês [...]
Posted on on Febbraio 17th, 2015 in
2015, Articoli, Bete di Spere, Zenâr-Fevrâr, Zodiac Furlan |
No Comments »
Bruce Vuaìne, un frut di vot agns, fi di doi miliardaris, une sere al jes dal cine cun so pari e sô mari, ma un malvivent ur va dongje cuntune pistole par une rapine, e dopo vêur robât i bêçs, ju cope, lassânt li, vîf e plen di pôre, dome il piçul.
In chê sere, Bruce [...]
Posted on on Dicembre 15th, 2014 in
2014, AL CINE CUN BETE, Articoli, Bete di Spere, Dicembar |
No Comments »


text:
Medisine
Cun medisine, inte lenghe furlane, si intindin svariâts concets leâts fra lôr:
- La medisine come sostance curative;
- Il complès des dissiplinis sientifichis che, studiant la fisiologjie e lis patologjiis, si ocupin de salût de int o dai animâls.
- La pratiche professionâl de art mediche da part di une persone (miedi) che al à otignût un titul academic ricognossût legalmentri;
- Il studi e la prevenzion di patologjiis leadis a un particolâr contest sociâl (medisine dal lavôr, medisine da lis comunitâts, medisine sportive, medisine spaziâl)
- L'aplicazion da lis cognossincis medichis a particolârs cjamps no diretementri leâts a la salût di individuis o comunitâts (medisine legâl)
- La pratiche di dissiplinis di cure alternativis, no ricognossudis uficialmentri, viôt medisine alternative;


text:
Twitter par catalan cumò ancje pai telefonuts
Su Twitter, un dai plui social network plui innomenâts, e je cumò a disposizion la version par catalan ancje pe telefonie mobile iOS e Android. La gnove e je stade comunicade dal grup di traduzion di cheste rêt sociâl. Un pas che al à interessât ancje lenghis di stât tant che bulgar, cravuat, serp e slovac, in plui dal catalan. Chest ultin al è une des lenghis di Twitter dal 2012, e cumò i utents che lu doprin a son scuasit 250.000. La lenghe catalane e je la diesime novesime in ûs su Twitter. La Catalogne e à simpri pontât un grum, di subit, a vê grande presince su “la rêt des rêts” e chest al è dome un dai ultins risultâts otignûts.
(Internazionalitari, LPdF, Tw en català) ❚


text:
Assemblee de Comunitât linguistiche a un an de scree: il lavôr al va indevant
Al veve domandât la personalitât juridiche pe Assemblee de comunitât linguistiche furlane, ma tal Consei regjonâl dai 23 di Jugn la maiorance e à dit di no, ancje se de bande de Zonte e jere disponibilitât. Dut câs, il president nol mole: «O tornarìn a sburtâ su chest cantin, par rinfuarcî la vôs di chest ent», che si sta ingrandint simpri di plui.
Cussì Diego Navarria, sindic di cjarlins e president de Assemblee, al inzorne su la vite de stesse Assemblee a un an de sô scree – dopo jessi stade proviodude de leç 26 dal 2014 – fate cu la riunion di Lui dal 2015, simbolichementri tal Parlament dal cjistiel di Udin, dulà che si son dâts dongje ducj i Comuns che fintremai alì a vevin aderît, tant a dî 55. Vuê il numar al è rivât a passe 90, «no cate che al sedi par nuie sempliç il troi pe adesion». Tocje che il sindic si cjapi sù l’impegn – «e in chescj timps i pinsîrs dai sindics a son tancj» -, che al puarti l’argoment in Consei comunâl e che chest al aprovi la adesion.
Dut câs, il procès al va indevant. «O varessin di rivâ sigûr parsore i cent, ator dai 110 – al considere il president -, inalore o podarìn dî di rapresentâ plui de metât dai Comuns furlans de regjon, e vê duncje une rapresentativitât impuartante ».
Intant te sentade dal Consei regjonâl dai 23 di Jugn al è stât dât un altri vie libare a un reclam de Assemblee, tant a dî vê la poie di cualchi ufici regjonâl pe segretarie, stant che cumò dut al cole su la buine volontât e sul volontariât dai sindics. «Un segnâl positîf», al marche Navarria, pensant che lis resintis elezions aministrativis a puartaran a cualchi cambiament. No dome par vie che altris Comuns a podaran unîsi, ma ancje parcè che al cambiarà un dai 5 components dal diretîf, stant che il sindic di Comelians al è cambiât. In plui di Navarria, chei altris a son i sindics di Vît, Voleson e Dolegne.
Un altri dai cantins vierts e che la assemblee e à voie di sclarî a son, tal concret, i argoments dulà che e pues votâ tal Consei des autonomiis. «La leç e dîs sui argoments che a integnin la comunitât linguistiche furlane. Ma al è gjeneric, e il parê che o ai domandât ai uficis al è ancjemò plui gjeneric. Duncje, chest an no ai mai podût esprimi un vôt. Si trate par esempli – al siere -, se l’eletrodot al è une robe che e inten la comunitât linguistiche furlane o no». La Assemblee si è fate sintî ancje in cont dal Italicum, de riforme de Rai, de leç su la editorie pes minorancis, e e partecipe ai dibatiments in cont de autonomie regjonâl. In Autun la prossime assemblee. ❚
✒ Antonella Lanfrit


text:
Ricete Sirop (magjic) di violutis
Cjape sù 50 grams di violutis lontan dal trafic. Falis bulî in 150 ml di aghe ploiane cun 150 grams di zucar. Lasse masarâ par doi dîs. Peste cu la mace intun mortâl di len e filtre. Il sirop otignût al è une “aspirine naturâl”: «Lis rosis a àn dentri acit salicilic, che al è bon par curâ la fiere» e dîs Giusi Foschia dal Giardino commestibile di Zomeais. Ma stait atents che cu la scuse di sbassâ la temperadure no finissis in cualchi incjantesim di strie: te Ete di Mieç il sirop di violutis al jere doprât tant che catramonacje di amôr. ❚
✒ N.G.


text:
SCOMENCÂTS PAR FURLAN. In Patagonie
In Patagonie
di Bruce Chatwin
(Traduzion di Christian Romanini)
Te sale di mê none e jere une vetrinute cu lis puartis di veri e te vetrinute un toc di piel. Al jere dome un tocut piçul, ma dûr e penç, cun çufs di pêl rossit e ruspiôs. Al jere tacat intune cartuline cuntune brucje rusine. Su la cartuline al jere scrit alc cuntun ingjiustri neri smamît, ma in chê volte jo o jeri masse piçul par lei.
«Ce isal?»
«Un toc di brontosaur»
Mê mari e saveve i nons di doi animâi preistorics, i brontosaurs e i mamut. E saveve che nol jere un mamut. I mamut a vignivin de Siberie.
Il brontosaur, o vevi imparât, al jere une bestie che e jere inneade cul Diluvi, stant che e jere masse grande par Noè par cjamâle su la Arcje.
Mi vevi imagjinât une creature pesante e ruspiose cun dincj grancj e sgrifis e une lûs verde maliciose tai voi. Plui voltis il brontosaur al sarès jentrât te mê cjamare sdrumant il mûr e dismovintmi intant che o durmivi. Chest particolâr brontosaur al veve vivût in Patagonie, un paîs in Sud Americhe, là che al finìs il mont. Miârs di agns prin al jere colât intun glaçâr, al veve viazât jù pe mont intune preson di glace celeste e rivât da pît in cundizions perfetis. Li un cusin di mê none, Charley Milward il Marinâr, lu veve cjatât. Charley Milward al jere cjapitani di une nâf marcantîl che e jere lade sot a pene jentrade tal Stret di Magjelan. Lui al jere sorevivût al naufragji e si jere sistemât li dongje, a Punta Arenas, li che al veve metût sù un cantîr par comedâ nâfs. Il Charley Milward de mê imagjinazion al jere un diu tra i oms – alt, cidin e fuart, cun mostascjis neris e fatis sù come i cuars dal roc e voi celescj braurôs. Al meteve la barete di marinâr fracade in bande e i stivâi di pescjadôr raveâts jù. Dal moment che al veve viodût il brontosaur saltâ fûr de glace, al veve savût ce fâ. Lu veve fat a tocs, salât, metût tai caratei e mandât al museu di storie naturâl a South Kensington. ❚
___________________________________
Il libri e l’autôr
Nassût a Sheffield, Yorkshire, intal 1940, Bruce Chatwin al scomence a lavorâ pe cjase di astis Sotheby’s, ma al lasse il lavôr par deventâ consulent di art e architeture dal Sunday Times Magazine. Chest al contribuìs a disvilupâ il so talent naratîf e i permet di fâ tancj viaçs.
Daspò di vê passât sîs mês in Patagonie al scrîf In Patagonie (1977), deventât in curt un libri di cult, che al à consacrât la sô innomine di scritôr di viaçs. La storie e conte dal viaç fat dal scritôr ae ricercje di un toc di piel dal preistoric milodont, repert viodût a cjase di sô none e dopo lât pierdût. Il scritôr al tache il viaç cun pocje organizazion e ancjemò mancul risorsis, di mût che al è costrenzût a vivi intal plen i paisaçs, passâts pal plui a pît, a strenzi rapuarts cui abitants e la storie dal puest. Dal protagonist, invezit, vie pe conte no si sa nuie, nancje il so aspiet.
Ae fin dai agns otante Chatwin si à inmale di aids e al mûr a Nize intal 1989, ae etât di 48 agns. ❚
_____________________________________
Il tradutôr
Christian Romanini al è nassût a Dielsdorf in Svuizare intal 1977, ma al vîf in Friûl di cuant che al veve 6 mês. Al lavore tant che promotôr linguistic tai Ents publics. Diretôr dal mensîl Tiere Furlane publicât de Regjon e dal anuari di Glesie Furlane Patrie dal Friûl, al è colaboradôr da La Patrie dal Friûl e dal setemanâl Il Friuli. Segnalât al Premi San Simon di Codroip tal 2006 cun Roberto Ongaro pe traduzion dal Var di Nievo e tal 2011 al à vint la seconde edizion dal concors In trê riis cul romanç Un altri carnevâl, inmaneât de associazion Colonos. Al è un dai “contecurtârs” di www.contecurte.blogspot.com, blog di contis curtis par furlan. Tal 2015 al à publicât Sul Troi di Aquilee (Ed. Glesie Furlane), diari di viaç scrit dopo de sô esperience su la prime part dal Iter Aquileiense (www.camminoceleste.eu). Dedicât al so prin fi Lorenzo, il libri al è rivât ae seconde edizion e si pues cjatâlu tes librariis dal Friûl o scrivint une mail a info@glesiefurlane.org. ❚
✒ par cure di Raffaele Serafini e Dree Venier


text:
Ta chestis zornadis, Foras na Gaeilge, l’organisim di riferiment pal gaelic irlandês, al à presentât il gnûf sisteme di finanziament dai progjets pal svilup di cheste lenghe. Al jere zaromai di cualchi mês che si veve tacât a lavorâi parsore cu la poie dal Consei Ministeriâl Nord Sud, che al fâs di coordenament tra la Republiche de Irlande e lis istituzions dal Nord de isule, e cu la colaborazion des organizazions ativis ta chest setôr. I progjets a fasaran riferiment a siet cjamps di intervent diferents, ven a dî: radios locâls; art; educazion; jutori pes fameis; setôr public; zovins; promozion e ricercje. Par ogni setôr a saran prontâts dai schemis di intervent cu lis prioritâts e cui fonts disponibii par chescj fins. Ogni an si proviodarà a di une revision dai schemis ancje su la fonde dai risultâts otignûts.
Font: Gaelport, 01/06/10


text:
Lis
associazions Foro Enrique Peinador e IRDEGA, cu la poie de segretarie
gjenerâl di politiche linguistiche dal guvier galizian, a àn inviât
une gnove campagne di promozion de lenghe galiziane intes etichetis
dai prodots alimentârs che e je stade batiade “ConsumoGustos”.
In plui di sburtâ la lenghe ta chest setôr, la iniziative e vûl
sensibilizâ i consumadôrs intes sieltis che a fasin cuant che a
comprin prodots alimentârs. Ta cheste maniere, di fat, si vûl
promovi sei la lenghe, sei i il mangjâ e il bevi produsûts in
Galizie. Lis campagnis puartadis indenant intai ultins agns ta chest
setôr a àn za mostrât risultâts bogns massime intal setôr de
produzion vinicule là che, in dì di vuê, il 75% dai vins fats in
Galizie al à lis etichetis par galizian.
Font:
Xunta de Galicia, 20/07/12


text:
Dilunc
vie dal 2014 al è lât dilunc a cressi il numar dai comuns de
Comunitât Autonome Valenziane che al à decidût di doprâ tant che
non uficiâl dome chel par catalan (te sô varietât valenziane). In
di di vuê, dai 396 comuns de Comunitât là che cheste lenghe e je
fevelade, 158 a àn sielzût di mantignî dome il non par catalan,
intant che altris 32 a àn rindût uficiâl la forme bilengâl dal
non. Tra i ultins a decidi di doprâ dome il non in lenghe proprie o
cjatìn i comuns di Atzúbia, Potries, Vistabella del Maestrat e
Xert.
Font:
Levante
EMV,
28/12/14


text:
La
presince dal galizian intes ativitâts academichis e je une vore
basse, daûr dai ultins dâts al ven fûr che plui de metât dai
professôrs des universitâts galizianis nol à mai publicât nancje
un articul sientific ta cheste lenghe dilunc vie de sô cariere, che
mancul dal dîs par cent des tesis di lauree e je par galizian, e che
la lenghe e je pôc doprade ancje intant des lezions. A front di
chest cuadri i retôrs des trê universitâts de Galizie a àn
decidût di poiâ lis domandis fatis indenant de Comission
interuniversitarie di politiche linguistiche al ministeri spagnûl pe
educazion, ven a dî: valutâ la competence di professôrs e
ricercjadôrs su la fonde de cualitât dai contignûts e no de lenghe
doprade pes publicazions sientifichis; e previodi che intes
comissions che a decidin sul ricognossiment dai professôrs a sedin
valutadôrs che a rapresentin dutis lis comunitâts linguistichis
storichis dal stât spagnûl.
Font:
Praza
Publica,
27/12/14


text:
Timp coordenât universâl
2016-11-21 T 02:08 in UTC
(Formâts di date e ore dal W3C)
Il Timp coordenât universâl (dispès in sigle UTC), cognossût ancje come timp civîl, al è il fûs orari di riferiment par ducj i fûs oraris dal mont. Al è stât metût dongje par sostituî il Timp medi di Greenwich (GMT), e al è ancjemò clamât GMT ogni tant. UTC no je une abreviazion, ma dome une variant di Timp Universâl, in curt UT, plui une C insomp, seguint il model des altris variantis dal Timp Universâl.
Carateristichis[cambie | modifiche il codiç]
Rispiet al GMT, al è stât sielzût un non neutrâl, cence riferiments a un puest precîs, e in plui al è calcolât cun orlois atomics, invezit che cui moviments des stelis.
A cause dai ralentaments de rotazion de Tiere, il GMT al ritarde simpri rispiet al "timp atomic" UTC. Chest ultin al è tignût jentri 0,9 seconts, zontant o gjavant seconts ae fin di ogni mês se covente. I seconts di gambiâ a son calcolâts dal Servizi Internazionâl de Rotazion de Tiere, che al base i siei conts su lis misurazions de rotazion de Tiere
Pes sôs carateristichis, il timp UTC al pues jessi determinât cun massime precision nome daspò di chel moment, parcè che la misurazion uficiâl e je basade su l'osservazion des diferencis tra i variis orlois atomics atôr pal mont. Chest compit al spete al International Bureau of Weights and Measures (BIPM), ma il timp UTC pues jessi calcolât cuntune buine aprossimazion ancje se si à dome un grup isolât di grups di orlois atomics.


text:
Lis elezions politichis che si son davueltis ai 31 di Mai in Ossezie meridionâl a àn dât la vitorie al partît dal president Eduard Kokoiti cul 46,38% des preferencis, che i permetin di vê 17 parlamentârs elets. Il Partît Popolâr al à vût, invezit, il 22,58% des preferencis e 9 parlamentârs; il Partît Comunist il 22,25% dai vôts e 8 parlamentârs. Si trate des primis elezions daspò de autoproclamazion de indipendence de Gjeorgjie. Pai osservatôrs internazionâi il vôt si è davuelt cence incidents e daûr des normis internazionâls. Pai rapresentants de Union Europeane, che no ricognossin la indipendence dal paîs, si trate di elezions no legjitimis e, duncje, cence nissun valôr.
Font: RIA Novosti, 01/06/09


text:
1947
De Vichipedie, la enciclopedie libare dute in marilenghe.
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 19 di Zenâr - Denant dal teatri Puccini di Udin a vegnin dâs fûr i prims volantins dal Moviment Popolâr Furlan contrari a la propueste te costituente de Costituzion Taliane di fâ il Friûl provincie dal Venit.
Pal Mont[cambie | modifiche il codiç]
- 10 di Fevrâr: a seguiti dai tratâts di pâs firmâts a Paris, la Italie e cêt Flum dal Cjarnâr, Zare e la Istrie ae Jugoslavie e la isole di Rodi ae Grecie; la provincie di Triest e ven dividude in doi tocs, clamâts zone A e zone B.


text:
29 dic 2012
Cjantebevi
Lis cjantadis fatis in ostarie o in tun curtîl jenfri amîs e son simpri stadis pai furlan, e ancje di plui pai cjargniei ce ch'al jere di miôr par socializâ. Po a é rivade le radio, le tv e finalmentri internet al scomençât a tignî i furlans distacâts e a fâ ognidun par sè. A sarès ore di gambiâ.
29 nov 2012
L'insumiot
Nassût a Udin e tirât sù a Prât in te val Pesarine, o varès podût deventâ pastôr o stradin, manovâl o al massim marangon. Invezit o ai vût fortune. A vot agns, par vie che me mari no saveve cemût sbarcjâ il lunari o soi finît a Udin in tun colegjo di muiniis. Di li a Cividât e po a San Domeni fin ae etât di 19 agns. Li o varès di vê scuegnût lâ sot de nae ma ancjemo' ne volte o ai vût fortune e gracie di un barbe o soi lât a finî des bandis di Charleroi, in Belgjo.Ma erie veramentri une fortune di colâ tar un dai plui bruts puescj d'Europe? No, justamentri. Alore no sarès restât li plui di chel tant e dome cun tun diplome di marangon te sachete. Li o ai invezit fat mil mistîrs par lassâ gno fradi continuâ i soi studis fin cuant chi ai podût tornâ a scuele ancje jo. Dai 20 ai 35 o ai studiât dutis lis disciplinis artistichis che mi fasevin gole continuant a lavorâ par vivi. Daspo' par vivi miôr o ai scomençât a fâ ce che fin da piçul nissun mi veve volût lassâ fâ.Ma soredut a doprâ i imprescj chi vevi, lis mês mans e le mê gole di creâ mi a menât plui in sù che i miei condiscepui. Scomençant a piturâ, o ai finît par vê cuâdris tes colezions di cualchi comun ator di Charleroi e Bruxelles, prime di metimi a fâ sculture e finî par fâmi strade tal mont de mode e de architeture di internos par vie dai manichins chi ai fat par Jean-Paul Gaultier, Rochas, Dior, Nina Ricci,Van Beirendonck e un frac di âltris.Il timp, cuant che si é ocupâts, al passe cussi svelt che nancje a no si inacuarzisi de fortune che si à vût;ma ce îse le fortune? Di spès a é chê ch'a ven par reazion ae sfortune e che a ti fâs rabiâ. Cussi se il sucès al ven, al somee normâl parcé che si lu merete.O disarès ancje che le fortune a dipent dal puest indulà che a si si cjate.Se si sta in tune rotonde a si pues vê le fortune di incuintrâ ducje chei che passin li ator.E duncje le mê fortune vere a é le miserie di mê mari che mi à fat lâ fûr finalmentri dal Friûl par lâ a fissâmi in tune rotonde internazionâl che sarès le citât di Bruxelles. Ma di chest o mi soi rindût cont dome plui tart.Passin i particolârs par rivâ a chest post.ch'al é fat juste par vie di chest toc, chi sês daûr a scoltâ e che al rimet dut in cuistion parcé che, finalmentri, di ce soio il plui fiêr?
Di jessi rivât ancje a componi musiche e no dome a sunâ chê di chei altris.Par un pôc di timp o mi fasevi fâ lis peraulis des cjançons da chei altris e ancje i arangjaments ma o no jeri mai sodisfat. Di une bande o jeri obleât di lassâ libertât di interpretazion e di une altre o pestavi di rabie parce che mi trasformavin completamentri le idee personâl chi vevi. Chest lu podevi lassâ fâ in sculture ai miei assistents ma no pe musiche. Siché o ai cjapât dut in man e vuê o puès mostrâ dut ce che mi passe tal cjâf cence vê bisugne di nissun. Forsit une di' mi disarai ch'al jere miôr scrivi in francês o talian o in inglês o spagnûl invezit di scivi par furlan ma par me il plasê al reste simpri chel.
E po, o ai il vantaç di no vê bisugne di fâ bêçs cule musiche e alore o pues sei plui libar.Lu fâs in furlan come s'o vès di riscatâ le mê zoventût pierdude a imparâ materiis che no mi interessavin, a amâ int che a si freave completamentri des mês aspirazions o ancjemo' a cjapâ le rivincite su ducj chei che volevin a ducj i coscj fâmi stâ cujet in tun cjanton prestabilît magari a cjantâ dome gjespui e messis.
Di jessi rivât ancje a componi musiche e no dome a sunâ chê di chei altris.Par un pôc di timp o mi fasevi fâ lis peraulis des cjançons da chei altris e ancje i arangjaments ma o no jeri mai sodisfat. Di une bande o jeri obleât di lassâ libertât di interpretazion e di une altre o pestavi di rabie parce che mi trasformavin completamentri le idee personâl chi vevi. Chest lu podevi lassâ fâ in sculture ai miei assistents ma no pe musiche. Siché o ai cjapât dut in man e vuê o puès mostrâ dut ce che mi passe tal cjâf cence vê bisugne di nissun. Forsit une di' mi disarai ch'al jere miôr scrivi in francês o talian o in inglês o spagnûl invezit di scivi par furlan ma par me il plasê al reste simpri chel.
E po, o ai il vantaç di no vê bisugne di fâ bêçs cule musiche e alore o pues sei plui libar.Lu fâs in furlan come s'o vès di riscatâ le mê zoventût pierdude a imparâ materiis che no mi interessavin, a amâ int che a si freave completamentri des mês aspirazions o ancjemo' a cjapâ le rivincite su ducj chei che volevin a ducj i coscj fâmi stâ cujet in tun cjanton prestabilît magari a cjantâ dome gjespui e messis.
In chest blog, che da plui di un an o ai scuegnût lassâ cun disden par vie che cualchidun mi lu à sabotât, o ai voie di continuâ a zontâ alc di tant in tant.
Alc di bon, a si cjatave bielzà chi e là. Se o a ai fat cualchi pecjât parcé chi no vevi capît, no mi scûsi, ce ch'al é fat al é fat. O mi scûsi dome di no scusâmi ma si soi ce chi soi al é ancje parcé chi ai savût tignî dûr cence fâ masse concessions.
O speri dome di no fâ plui i stès erôrs e par chest o scrivarai di mancul.
Alc di bon, a si cjatave bielzà chi e là. Se o a ai fat cualchi pecjât parcé chi no vevi capît, no mi scûsi, ce ch'al é fat al é fat. O mi scûsi dome di no scusâmi ma si soi ce chi soi al é ancje parcé chi ai savût tignî dûr cence fâ masse concessions.
O speri dome di no fâ plui i stès erôrs e par chest o scrivarai di mancul.
Dut chest, juste par dî chi ai tacât a meti sù lis mês composizions ancje sù Soundclouds e cheste achi a é une des ûltimis che inmo' no vês sintût. A é un tic le mê storie di insumiot chi cjanti ae lisere ancje se il sogjet mi sta tal cûr.Sule finâl de cjançon, o vuei dî che si sta miôr sule tiere che sot e daspo', cun dut ce ch'al sucêt pal moment tal mont indulà che ancje i plui grancj paîs a van in faliment, cui nus disial che une di' le inflazion no rivi ancje lassù e ducj chei che son lâts in paradîs a no sedin parâts jù tal infier par fâ puest ai gnûs sants di une altre religjon?
Ma in ce an rivaiso achi? Al sarès pecjât di sei stâts cussi tipicamentri furlans da ignorâ ogni artist tant ch'al jere in vite par scuvierzilu dome cincuante o cent agns dopo:-) Ma o vês le scuse di dî, che no ai fat nuie par deventâ popolâr, anzit, mi soi praticamentri platât.
Ma in ce an rivaiso achi? Al sarès pecjât di sei stâts cussi tipicamentri furlans da ignorâ ogni artist tant ch'al jere in vite par scuvierzilu dome cincuante o cent agns dopo:-) Ma o vês le scuse di dî, che no ai fat nuie par deventâ popolâr, anzit, mi soi praticamentri platât.
15 nov 2012
Cjançons d'amôr furlanis
Lis cjançons d'amôr furlanis a son raris. Come se i furlans a vessin pôre di mostrâ i lôrs sentiments. Fasin alore une biele ecezion cun tune balade sentimentâl e romantiche zuiade da doi vêrs morôs il di dal fidanzament. Se po o vês chê di fâ compagn...
12 ago 2012
Eroe fino in fondo / Eroi fin insom
Il tornâ de vuere invalit, a nol à simpri dât il dirit di vê 'ne medae e lis medais vuê no dan altris onôrs che puartâlis a spas sul pet une volte ad an ae sfilade de Vitorie.Le pension a é ne miserie, cussì, un grum di veterans, o lis an butadis vie di rabie o lis an vendudis di cûr prime o dopo di vê cjatât un lavôr par sôrevivi.
In tun paîs dulà che son muarts 18 milions di civîls e plui di 8 milions di soldâts, al ûl dî che in ogni famee e à pierdût almancul un parint in vuere . Alore no si dismentee e ae sfilade anuâl par lôr al é come se tornassin de vuere ogni an. Cualchidun ur da flòrs, altris une butilie, alc da mangjâ...Ma al é vêr che no son plui che un cent di lôr inmó vifs sul milion e vot cent mil medaiâts.
Cussí,de perestroiche in ca, lis medais si cjatin fintramai sul marcjât di Berlin. Cui che lis compre a no si sa. Colezioniscj di sigûr. Forsit ancje cualchidun dai lôr nemîs che biecemai a crodin che cu lis medais di chei altris a saran plui valorôs.
Se il ricuart di ce che i veve costât nol fos stât plui fuart che le sô miserie, ancje lui al varès podût tarondâ le sô piçule pension e vendi lis sôs medais.
Siché al jere lât a vierzi le puarte di cjase e al si jere cjatât cun tune curtisse sot dal barbuç.
- O lis medais o le muart! A i veve cridât chel dal curtìs. E come che il puar vecjo nol voleve assolutamentri dâies, prime par fài pôre e daspò par dabon. al veve tacât a scurtissâlu.
Lui, al cirive di parâsi cul lis mans, cui braçs,cui pîs e cul baston. A ogni colp, al lave indaûr par che il curtìs nol jentri masse profont in te so cjar. Cussí, al jere rivât te cusine. Lì nol podeve plui lâ indaûr. Nol saveve s'al jere tal cûr o tal palmon e al varès vût di colâ cuant ch'a i jere rivât il decim colp ma tant ch'al cirive di parâsi cun tun braç, cun chel altri al jere rivàt a tirà fûr da un cassetin il plui grant curtis ch'al veve e i al veve zirât vie in te panze e chel bandît al jere colât al so puest.
Il sanc di un bandît o di un eroe al à simpri il stès ros che chel di un todesc in Russie o un merecan in Coree e prime che il so sanc al si massedi par tiare cun chel di chel âltri al veve clamât le pulizie.
Ce i impuartial a lui se il procuratôr vuê lu à mitut sot arèst par omicidi parcé che al à smisurât il colp par difindisi?
Ce interessial a lui si tal so paîs lis medais cumò lis dan di bot plui ai sassins che ai eroes? Cualchidun a i ten le man e al cjale chê lagrime ch i sponte sot dai vôi sierâts.
Al à l'amâr tal cûr ma al é content. Ancje s'al mûr.
21 giu 2012
Da ridî par no ridi
Par un ch'a le à simpri cui plevans o scuegnivi ancje vêle cui miedis.
Che sedi par vie che a son ducj da meti cui sorestants? Tar chest câs o varès di sei socialist ma no lu soi. Anzit, no mi mancjie mai li smicje par traur une pidade cuant che mi cjape.
Ma ce ao da disi cuintri i miedis? Nuie da dî, dome da ridî.
Viodêt vualtris se ridi cul ridî us conven.
Seont cuatri statistichis cjatadis sul sito dal Health Science institute, al si é savût che cuant che i miedis a son in siopero
le mortalitât a cale dal 18 al 50 par cent. Chest al volarès dî che mancul a si và dal miedi e mancul a si riscje di morî. Se po a si sà che in Americhe a 'nd è cuarante mil omicidis par an e che a si riscje 3 voltis di plui di sei copât par un miedi che par
un colp di sclope, a si pues scomençâ a cjalâ il nestri miedi cun sospiet bielzà in te scune.
Parcé saressial miôr che un merecan?
Ce disi dai miedis inglês se seont lis statistichis e causin cui lôrs erôrs plui di 40.000
muarts par an e che chest al ûl dî che a a son le tierce cause plui impuartant dopo chei dai cancros e dai atacs di cûr.
Robis da mats che forsit in Italie, paîs cognossût pal so sisteme miôr che tar chei altris paîs,
al puedarès sei inmô miôr...Ven a stâi piês. Viodêt vualtris.
Statistichis
Tal 2000 i miedis israelians a son lâts in siopero 4 setemanis. Risultât? 40% di
muarts di mancul.
Tal 1976 a los Angeles i miedis e an fat siopero. Risultât tar chest periodo:
18% di muarts di mancul.
Tal 1973 inmò in Israêl un siopero di 4 setemanis al à fat sbassà le mortalitât dal 50%!
Tal 1972 a Bogota i miedis a vevin decidût di no cjapâ plui nissun tes urgjencis.
E i muarts a son diminuîts dal 35%.
A chest pont, si varès di scomençâ a domandâsi il parcé che cuant ae Rai e fasin siopero
i programs a son miôr di cuant che no lu fan. Daspò, si varès di viodi cemût fà par eliminâ ducj i politics da cuant chi vin viodût che un paîs al puès lâ indenant benon cence guviern come ch'al é sucedût in Belgjiche par plui di un an. Dome une robe, no ai cjatât inmó il mût di rivâ prime cuant che i ferovîrs a no lavorin, ma sicome chi rivi in ritart ancje cuant che a lavorin, dulà ise le difarence?
31 mag 2012
Elena a é une dai gnûfs emigrants ator pe Europe. Nuie di viodi cui puars biâts che si use ( No ai mai capît parcé) compatî in Friûl cuant che invezit si varès di amirâ pal lôr coragjo e congratulâ par seisi no dome adatâts ma che si son fats un puest tal soreli e dutcâs e si son fats le lôr strade cence spietâ che cualchidun a i dedi un sburton. Di sigûr, a si puedarès invidiâ ma le invidie al é un sentiment primitîf che in Friûl a no si cognos:-)
Duncje, Elena a fevele il francês come un talian, cula erre mediteranee ven a stâi rumene ma chest no le à impedide par nuie di rivâ a fàsi l'aparament, le machine, lis vacancis e il caprici dal dí che al sarès chel di fâsi fâ un manichin cul so ritrat par decorâ le cjase. Ce vê di miôr par viestî cui soi viestîts? Cuant che a sarà vecjie a i fasarà di sigûr un biel ricuart. Achi si viôt le sô musute in zès in cors di lavôr.
Iscriviti a: Post (Atom)


text:
La ex preson di Long Kesh (The Maze pai britanics) e rapresente un lûc simbul de storie resinte de Irlande dal Nord, baste pensâ ai siopars de fam dal 1981 o ancje ae funzion impuartante che e à vût pal riscat de lenghe gaeliche. Zaromai di agns si fevelave di sdrumâle jù di plante fûr par lassâ puest a gnovis areis comerciâls e residenziâls. Cumò però la bataie par fâ in maniere che e deventàs un lûc de memorie, puartade indenant soredut dai republicans, e à fat un pas indenant. Cun di fat, il guvier nordirlandês al à decidût che diviersis struturis de ex preson, tant che la infermarie e il Bloc 6, a saran conservadis e che ta chel sît si crearà un centri di nivel european pe risoluzion dai conflits e pe costruzion de pâs. Cun di plui, in altris areis ristruturadis, si darà acet ancje ai uficis de Royal Ulster Agricultural Society.
Font: BBC, 29/07/10


text:
Un an!5 coments Publicât da il crot il venerdì, ottobre 31, 2008
Propit in chei dîs ca o fâs un an tant che blogarin.
Cuant che o vevi tacât o jeri daûr a mangjâ cjastinis bevint ribuele e chel timp al è (za) tornât.
Chê volte o vevi scrit: "No promet nie, il blog al è gno e se mi stufi no lu inzornarai masse spes, ma intant lu tachi."
E alore o rinovi la promesse. Un prindis pal crot!
Viva!
Il mestri unic.3 coments Publicât da il crot il lunedì, ottobre 20, 2008
La robe plui sureâl dai politics che a vegnin a propagandâ la bontât dal mestri unic, che a son daûr a tornâ a meti in vore, a son i ricuarts dai lôr di mestris, ducj bogns e brâfs!
Parfin a la ministre, (che no je che vedi 70 agns), i à telefonât in direte televisive la sô di mestre. A someave di lei une pagjine di libri dal '800, cun tante di che mêl che ancje al De Amicis i sarès vignût il diabete!
Dut câs il mestri unic plui famôs nassût intal stivâl lu vin vût nô a Tumieç (se no mi confont te frazion di Cjanive), fra il 1906 e il 1907.
A chei timps al jere facil che i mestris a vignissin di lontan par insegnânus ben il talian. Il non di chel mestri famôs al jere Benito Mussolini.
I jere tocjade une seconde elementâr cuntune cuarantine di canais e, se si vâ a viodi i documents de epoche, nol è che al vedi fat propite une grande figure.
Intal stes periodi Hitler al jeri a Viene che al cirive, cence rivâ, di jentrâ inte Academie des Bielis Arts.
I doi amigos a saran dai bogns mestris par masse int di li a cualchi an.
Mestris unics naturalmentri.


text:
L’EBLUL, l’Ufici european pes lenghis mancul pandudis, al à comunicât in maniere uficiâl la sô sierade. Chest organisim, nassût intal 1985, al veve tant che obietîfs di fonde la promozion de diviersitât linguistiche e, massime, la difese e la valorizazion des lenghis minorizadis dentri de Union Europeane. In graciis di chest so impegn, l’EBLUL al jere stât ricognossût tant che organisim consultîf ancje dal Parlament european. La decision di sierâ la sô ativitât e jere stade cjapade dal diretîf de organizazion ancjemò ai 27 di Zenâr. Di cualchi an l’EBLUL al mostrave dificoltâts finanziariis che lu vevin za puartât a sierâ Eurolang, la agjenzie di stampe metude sù par ufrî un servizi di informazion su lis minorancis europeanis. Al somee che a sedin propit chescj problemis finanziaris une des causis che a àn puartât l’Ufici a decidi di sierâ la sô ativitât.
Font: EBLUL, 03/03/10; Nationalia, 03/03/10


text:
Irlande: il guvier al incrès l’inglês tes scuelis gaelichis
La ministre irlandese pe educazion, Mary Hanafin, e à comunicât che lis Gaelscoileanna, ven a dî lis scuelis là che l’insegnament al ven fat dut par gaelic, a varan di doprâ la lenghe inglese bielzà dal prin an scolastic. Fin cumò, i fruts a tacavin a doprâ l’inglês cuant che a rivavin ai 7/8 agns e no za dal prin an di scuele. La misure e jentrarà in vore cul prossim an scolastic. Lis Gaelscoileanna a operin fûr dal Gaeltacht, ven a dî lis areis là che il gaelic al è ancjemò fevelât di une part significative de popolazion. Cun di plui, chescj istitûts a son pôcs – dome une cincuantine in dut – e a son logâts in zonis là che la lenghe dal ambient e je l’inglês e, duncje, la scuele a imersion e je la uniche maniere par imparâ pardabon il gaelic. Par chest la decision dal guvier e je stade une vore criticade de rapresentance unitarie di chestis scuelis e di dutis lis associazion impegnadis te promozion de lenghe irlandese. Tant plui che, intant de campagne eletorâl, lis fuarcis politichis cumò al guvier a vevin mostrât une posizion ben divierse.
(Font: Galiza Hoxe, 30/07/07)


text:
09 feb 2011
La vite devant di se / La vie devant soi
Cul libri spleât sule mûse, i vôi si sierin miôr e a si rivares ancje a durmî ma il titul dal libri al faseve tirâ i vôi ae int che passave dongje e cualchidun al si impensave che Romain Gary al veve scrit il libri sot di un un pseudonim e cussì al veve vinçût il Premi Goncourt dôs voltis. Nissun nol pues partecipâ al premi Goncourt plui di une volte, ma cussì, juste par viodi ce che al vares sucedût, Gary al veve firmât il libri cun tun altri non e a nol olsave lâ a ritirâ il so premi.
Ma il Prix Goncourt a no si pues rifiutâ e alore a è vignude fûr le sô storie di un bocje, fi di une putane alzerine che al jere stât tirât sù da une putane ebree in pension. Veramentri dut un program da fâ rifleti su lis miseris dal mont e justamentri, lei il libri sot di tant sorêli al mi someave indecent e lei il libri cu lis sôs peraulis tacadis sul nâs a nol jere miôr ancje si vevi il cernêli in te ombrene. No durmivi. Cule Vite devant di se a no si duar. O jeri juste ponet sun tune bancje. A doi pas, un pensionât, par vuadagnâ cualchi franc, al bateve lis mans par tirâ l'atenzion tignint pal ajar une cjadree poiade sul su barbuç. Ao dite ajar? O ai confondût le peraule "aiar" cun Emile Ajar, ven a stâi il pseudonim doprât da Roman Gary par firmâ chest libri e o ai confondût lis miseriis dal libri cun chês ator di me.
Scrit dal Mario Sommarti A l'ore juste: 15:33
Etichetât: Libris, Libris/Libri
Nessun commento:
Iscriviti a: Commenti sul post (Atom)


text:
Il Parlament de Macedonie al à fate buine a maiorance la gnove leç che e regole il so funzionament, cundut dal boicotaç puartât indenant dal Partît Democratic dai Albanês (Partia Demokratike Shqiptare / Demokratska Partija na Albancite), une des fuarcis politichis che a rapresentin cheste comunitât. La decision di boicotâ i lavôrs parlamentârs e je stade justificade par vie che il test di leç al sarès contrari ae volontât dai albanês. Un altri partît albanês, Gnove Democrazie (Demokracia e Re / Nova Demokratija), al à votât cuintri de leç parcè che no garantirès ad in plen il dirit di doprâ la lenghe albanese intant dai lavôrs de Assemblee. La leç e je stade votade, invezit, dal VMRO – DPMNE (Vnatrešna makedonska revolucionerna organizacija – Demokratska partija za makedonsko nacionalno edinstvo), il partît di centri diestre che al guvierne il paîs; dai Sociâi Democratics (Socijaldemokratski sojuz na Makedonija), che a son il partît plui grues di oposizion; e ancje de Union Democratiche pe Integrazion (Bashkimi Demokratik për Integrim / Demokratska unija za integracija), partît espression de comunitât albanese che al poie il guvier. Intant dal vôt, duncje, no si à vude une division su fonde etniche, ma, chel istès, chest episodi al riscje di tornâ a alçâ la tension framieç de comunitât albanese, che e rapresente sù par jù un cuart de popolazion totâl.
Font: Balkan Insight, 18/08/09


text:
La
prefeture dal dipartiment dai Pireneus Atlantics e à fate sô la
idee di une istituzion aministrative proprie par Ipar Euskal Herria,
o sei pes provinciis dal Paîs Basc sot aministrazion francese. La
gnove istituzion, par cetancj agns al centri di rivendicazions
popolârs, e podarès nassi intal 2017 tant che organizazion publiche
di cooperazion intercomunâl (ÈPCI) inte suaze de riforme
aministrative inviade intal stât francês. Sul imprin cheste
federazion comunâl e varès competence su svilup economic,
politichis urbanistichis e gjestion de aghe, ma e podarès cjapâ sù
ancje politichis linguistichis, culturâls e ambientâls. Il percors
pe sô istituzion al previôt che i conseis comunâi de aree
interessade a votin su la propueste dentri de fin dal 2016. Denant di
cheste pussibilitât, il coordenament Batera, nassût propit cun chê
di sburtâ la nassite di une aministrazion specifiche par Ipar Euskal
Herria, al è cumò daûr a inmaneâ une caravane che e scjavaçarà
i passe 150 comuns de aree basche par sensibilizâ citadins e
aministradôrs su chest teme.
Font:
Jornalet,
18/10/15


text:
domenica 25 gennaio 2009
Gnuf President e ancje gnovis abitudinis
Dopo 8 ains di astemis di vin (chiste no le savevi, ma propit sul serio? poi disin che le aghe e fâs ben e no confond lis ideis, ma forsi el are bourbon) finalmenti in Americhe il President torne a bevi vin. Anzi samèe chel sedi un estimador di vins cun une cantine privade di dot rispièt e i magiors produtors di vins americans son tra i soi eletors.
Cuissà sel manten lis regulis che si à di bevi dome vins americans a la Casa Bianca o si pol gambià ogni tant cualchi butiglie...juste par cercà cualchi novitât!!!
Bon lavor, President!!!
Pubblicato da spirt di vin a 11:49
Nessun commento:
Iscriviti a: Commenti sul post (Atom)


text:
Premi S. Simon: ma dulà vivêso?
Lu dîs cun spirt di amistât, ma lu dîs: “Dulà vivêso?”. La domande le fâs cualchidun di chei che a àn pandût la lôr posizion in cont de scjarse cuantitât e cualitât di oparis presentadis chest an al premi leterari furlan “S. Simon”. Le fâs parcè che si è pontât il dêt gjenericamentri su lis istituzions e tal particolâr su la Universitât dal Friûl.
Dut vêr, par l’amôr di Diu, e lu sotscrîf ancje jo. Ma nissun al à ricuardade cuale che e je la vere reson di fonde de cuistion, ven a stâi che nol esist, ta cheste regjon, un sisteme decent di alfabetizazion par furlan a scuele.
Scrivi un romanç e je une robe une vore complicade e no je a la puartade di ducj. Mentri, dut câs, i potenziâi scritôrs par talian, in regjon, a son tancj, parcè che ducj, plui o mancul, lu san scrivi e a cognossin la storie de leteradure taliane, di chê altre bande a son pôcs, pocjissims chei che a san scrivi par furlan (e no feveli tant di grafie, ma di capacitât, di domini de scriture) e che a cognossin la nestre leteradure.
Chest parcè che il sisteme di insegnament de marilenghe – par altri metût in vore dome di un an incà, e in maniere pseudo-serie – al è semplicementri ridicul. Prin di dut parcè che lu san ancje i claps che te gran part des “oris di furlan” si fâs dut fûr che lenghe furlane; cun di plui, parcè che chei pôcs istitûts che a fasin l’insegnament de lenghe no van plui innà di une ore a la setemane, cuant che ducj i Paîs plui avanzâts, tal piês dai câs, a doprin un sisteme di insegnament veicolâr de lenghe minoritarie par almancul un tierç des oris, dongje variis oris di insegnament de lenghe e de leteradure di minorance tant che materiis.
Par tant, in leteradure, come in altris cjamps, o sin daûr a cjapâ sù ce che o vin samenât.


text:
Lavôr dai fruts des classis tiercis (ativitâts cun Open Office Word. Formatazion dal test. Scriture coletive, di cubie e individuâl).
Il mulin Zorat di Codroip
l mulinâr nus à mostrât i ingranaçs dal mulin.
La ruede e zire sbruntade da la aghe.
La ruede e fâs zirâ il volano, la pulegje, lis bronzinis
che a fasin lavorâ la pile dal vuardi.
Il mulinâr al regole la cuantitât da la aghe azionant une puartele cuntune leve.
Lis muelis a son ruedis fatis di piere e par chel a son rumorosis. A pesin come 40 frutis di 25 chilos.
A son une disore chê altre: chê sot e sta ferme e chê parsore e zire. Lis muelis a lavorin par masanâil vuardin, la blave, lasiale e fâ vignî la farine.
Il bacalà
Intal mulin Zorat a bat il bacalà che al ven da la Norvegje.
Il pes al ven pescjât dal mês di Zenâr fin al mês di Avrîl.
Dopo al ven fat secjâtal soreli e dopo al ven puartât ca par batilu.
Dopo vêlu batût cuntune machine che si clame “mai”,il bacalà al sarà morbit e pront par jessi cuet.
Il mai
pâl di trasmission al zire cu le fuarce
de ruede grande
e, cu la fuarce che al trasmet
a la cengle,
al fâs zirâ altris ingranaçs fin
che i ingranaçs no rivin
a dâ potenze al mai
cheal bat il bacalà.
Ilmai alè di len e al bat suntunepiere.


text:
Chê tra i
3 e i 4 di Dicembar e je stade une gnot di scuintris fûr dal
municipi di Béal Feirste / Belfast in Irlande dal Nord. Un miâr di
lealiscj a àn manifestât cuintri dal proviodiment votât dal consei
comunâl che al previôt che la bandiere dal Ream Unît (Union Jack)
e vegni esponude fûr dal municipi dome par cualchi ricorence e no
dut il timp dal an. Si trate di une soluzion di compromès votade dai
conseîrs dal Alliance Party (moderâts), dal SDLP (nazionaliscj
moderâts) e dal Sinn Féin (republicans) dopo che chescj ultin doi
partîts a vevin proponût di gjavâle dal dut par dâ un segnâl di
rispiet pe volontât de comunitât nazionaliste irlandese. A difindi
la esposizion dal Union Jack a jerin restâts dome i partîts
unioniscj (DUP e UUP), in dì di vuê minoritaris in consei. Ae
notizie de aprovazion dal proviodiment une part dai lealiscj che si
vevin dâts dongje fûr dal municipi e à cirût di jentrâ cu la
fuarce tal edifici e si è scuintrade cu la polizie. I scuintris a àn
causât almancul une vincjine di ferîts e un biel pôcs di dams.
Font:
BBC, 03 e 04/12/12


text:
Saveviso ch'a ind'é un libri sui difarents furlans cjacarâts in Rumanie dai nestris emigrâts?
Indulà? In Americhe of course! Trop ch'al coste? Nuje. O podês leilu tal vuestri computer e stampâlu. Si, cumó, par savê il furlan al bisugne lèi l'inglês.
-Savêso ce ch'al é il precious Friulian codex?
-Savêso tros libris in inglês ch'o ai cjatât che cjacarin sul Friûl sù internet? Plui di 400.
Di sigûr, nissun di lôr al dîs lis stessi rôbis che da nô.
- Ju atu lets? Al mi domande cualchidun.
- Ma cemût fasio a lei tant so soi simpri daûr a scrivi ?
Achi o soi freât: Ogni vôlte ch'o ai voe di lèi o mi met a scrivi.


text:
Lis
celebrazions pai cent agns de indipendence de Albanie a àn tornât a
jevâ lis tensions diplomatichis inte aree. Cun di fat, il president
albanês Sali Berisha intal so discors pal inovâl al à nomenât
diviersis localitâts là che a vivin comunitâts albanesis ancje in
Macedonie, Montenegro, Serbie e Grecie. Il riferiment ae citât
greghe di Prevezës / Preveza e à jevât la reazion plui dure, cul
ministri pai forescj grêc che al à scancelât la sô visite in
Albanie leade propit aes celebrazions pai cent agns de indipendence
di chel paîs. Lis autoritâts albanesis a àn rispuindût che il
discors dal president al faseve dome riferiments storics e no
rivendicazions teritoriâls. No je la prime volte che tra i doi paîs
si alce la tension, massime par vie des piçulis comunitâts di
minorance che a vivin tes areis dongje dal confin e che si cjatin
intune condizion di fuarte minorizazion.
Font:
Balkan Insight, 29/11/12


text:
21 nov 2007
Cui îsal il Furlanissim?
- Cui saresial il plui grant de nestre storie?
O mi ponevi le domande visitant le mostre sù Leonardo da Vinci che pal moment, plui di 500mil belgas e an visitât a Bruxelles fasint le file par entrâ in te glêsie la plui grande dal mont dopo chê di san Pieri.
Si, bon, cumó, lis glêsiis a son tant di chel vueitis ch'a no san plui ce fâ par emplâlis.No sai da vuâltris ma i prêdis achi ator e an simpri di plui l'accent polac. Forsit par chel che nissun al và plui in glêsie?
Une sere o soi lât a un concert in te glêsie chi dongje. Une polache a cjantave Edith Piaf... Op,Lassin pierdi chestis piruetis eucumenistichis e tornin al Leonardo furlan ch'al meretarès di vê une mostre in tes nestris glêsiis parcé che sa non d'é nissun forsit cualchidun al si motivarà pe prossime gjenerazion ch'a promet di esi dal porco dinci altri che da Vinci.
Cumó ch'o vês il Furlanâr, il Furlanist, il furlan e i furlans, a us mancje il Furlanissim. So no lu cjatais, ma ch'o crodês in Diu, par vêlu, o podês lâ a preâ une vôlte in dí in te glêsie de Madone des graciis in place prin di Mai. Chei âltris a van dome il prin di mai...
Sule place:-)
Psst: Il disen da l'om di Vetruvio dal Leonardo al é stât pastrocjât ad arte da un furlan ch'o cognossês. Al a le cjalade maliciôse e simpri il spagnolet tal bec.
Amicalmenti,
2 commenti:
- Furlans de diaspore ha detto...
-
Jajo al e puest par cressi ancjemò baste ve fede, o ai ancjemò' di viodi :
Furlanut, Furlane , Furlanis , Furlanadis, Furlanament, Furlanie...
Ale fin baste che mi linkedin.
- 22 novembre 2007 04:24
- Jaio ha detto...
-
Metin alore ch'o sin prêdis e ch'o vin di emplâ le glêsie e ch'o vin bisugne di un pape:-)
- 22 novembre 2007 06:37


text:
Martars ai 06 Setembar, h 21:00
Dutis lis poesiis furlanis
di Amedeo Giacomini
Presentazion uficiāl dal libri
Intervents Marco Munaro, Stefano Strazzabosco e Silvana Schiavi Fachin
Introduzion Federico Rossi
Leturis Fabiano Fantini, compagnāt di Daniele DAgaro al sax
Video proiezion Tanche giaiutis (2004)
Cu la colaborazion da lAssociazion Il ponte del sale
Presentā dutis lis poesiis furlanis di Amedeo Giacomini, dīs agns dopo da la sō muart e dopo scuasit vincj agns da lantologjie che lui stes al veve metūt sł, al somee vuź no dome util ma ancje necessari: pal valōr dai tescj, dal sigūr, e ancje parcč che salacor e je ore di tornā a pensā il so percors poetic cence sierālu dome tal ambit da la poesie neodialetāl, ma dantji il rodul che i spiete tal contest plui larc dal Secont Nūfcent.
Sal č vźr, difat, che la poesie di Giacomini no pues sei capide fūr dal mont che al ą adotāt la sō lenghe, e dulą che jere inlidrisade insot (il Friūl contadin da lis Tieris di Mieē o da la Basse, jenfri il Tamaresc e il Tiliment, intor dal Var), al č ancjetant clār che il so orizont si met ben di lą di chei limits, disvelant un autōr imbombāt di leteradure fin dal imprin, bon di spaziā da la Ete di Mieē a lis avanguardiis, dai Provenzāi a Leopardi, da la Cvetaeva a Jorge Manrique, dai merecans come Pound e Olson, ai francźs antīcs come Rutebeuf e Gace Brulé, par nomenā dome cualchidun. (da la introduzion di Stefano Strazzabosco)
joibe ai 28 _ h 21:00
Leture seniche
vinars ai 5 _ h 21:00
Inaugurazion mostre
lunis ai 8 _ h 21:00
Film-documentari
Dai turcs tal Friūl ai turcs in Europe
joibe ai 11 _ h 21:00
Incuintri cun Philippe Daverio
joibe ai 18 _ h 19:00
Concert tal Templi Vegjetāl
domenie ai 21 _ h 21:00
Concert-spetacul
Provis viertis di culture furlane
joibe ai 25 _ h 21:00
Varietāt culturāl
Lā vie di lą (Furlans da lEurope da lEst)
lunis ai 29 _ h 21:00
Documentari-dibatit
joibe ai 1 _ h 00:00
Residence artistiche
joibe ai 1 _ h 21:00
Serade multimediāl
sabide ai 3 _ h 21:00
Inaugurazion da la mostre
martars ai 6 _ h 21:00
Serade di poesie
Associazion culturāl Colonos
v. Zuan di Udin, 8
33050 Vilecjasse di Lestize (Ud)
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
domenica 25 aprile 2010
Ricordos da vacancis
Cualchi volte in vacance, masime in certis zonis are une abitudine partasi cjase une butilie di vin local, magari che si veve cjerciât e apreciât. Cumò chist si pol fà dome se si viaze in machine o in treno parce che in aereo..puaris butilis!
Se si dezit di meti le butilie in ta valise, je le pusibilitât di cjatà duç i vistis ineâs tal bon vin. Une aziende à inventât le buste asorbent pa buitilis: se si rompin il vin l'è zupat da chist material e no si ruvine nie.
No mi par une grande invenzion, preferivi alc chel salvas le butilie intiere!!!
1 commento:
- Jaio Furlanâr ha detto...
-
Se metude jenfri i vistîts le butilie no si puès rompi. Se mitude parsôre i vistîts invezit al puès sucedi se le valîs a cjape un colp. Il brut invezit al é tai viaçs dai WE cuant che par sparagnâ timp a bêçs a si viaze dome cu le piçule valisute che si puès puartâ te cabine...Lí invezit al é proibît di puartâ licuits!
- 1 maggio 2010 06:16


text:
venerdì 12 dicembre 2008
Vins da fiestis
Se si fâs un zîr su rivistis blog e television, son duç a conseati ce vin bevi pà fiestis.
Poi magari dificil di cumbinà cun ricetis di "nouvelle cousine" che son fûr da nestre culture, chel ul plui temp a decorà il plat che a meti dentri alc.
Cà di me si bevarà vin furlan, par sintè un poc di plui le tradizion e un bon spumant talian. Par fà lis robis un poc plui semplizis e plui sanziaris. E poi si fasarà fieste parce che soi finide su le AGENDA Friulana 2009 da Edizions Chiandetti insieme ad altris furlans "importans" di Rome.
Grazie Drèe!!! E grazie a Le Patrie dal Friûl!!!
Pubblicato da spirt di vin a 13:42
Etichette: culture, tradizions, vin furlan
Nessun commento:
Iscriviti a: Commenti sul post (Atom)


text:
29 ottobre 2010
Une biele notizie par un amì
Vuê o soi jevât adore e mi soi subit rindût cont che e jere une biele zornade. Un gno amì al è stât une vore mâl par vie di un episodi sucedût a Telefriuli dulà che al jere stât tirât in bal intune discussion. Par fortune il timp al è galantom e vuê, a distance di cualchi mês, l’autôr di declarazions i à domandât scuse sul Messaggero (che o podês lei chi in bande, MV dai 29.10.2010, pagjine 6 regjonâl).
26 ottobre 2010
Cun Pierluigi Cappello a Tresesin
E je rivade pes cjasis la ultime Patrie dal Friûl cun in cuviertine Pierluigi Cappello.
O aprofiti par invidâus ducj a Tresesin, in sale dal consei comunâl, joibe ai 28 di Otubar aes 20.30 par une serade in compagnie dal poete vincidôr dal Viareggio 2010 e la presentazion di chest numar.
Sul sît de Patrie o cjatais ancje cualchi anticipazion...
E se no lu vês za fat, ABONAITSI!
O aprofiti par invidâus ducj a Tresesin, in sale dal consei comunâl, joibe ai 28 di Otubar aes 20.30 par une serade in compagnie dal poete vincidôr dal Viareggio 2010 e la presentazion di chest numar.
Sul sît de Patrie o cjatais ancje cualchi anticipazion...
E se no lu vês za fat, ABONAITSI!
14 ottobre 2010
Totosindic
O sin tal ultin Autun prin dal 2011 e duncje l'ultin Autun prin de prossimis elezions aministrativis che te prossime Primevere a puartaran un gnûf sindic a Maian.
L'atuâl, simpri che no gambiedin (ipotesi avonde improbabil) la leç che e proibìs ai sindics dai comuns parsore di un ciert numar di abitants di presentâsi plui di 2 voltis di file, nol podarà tornâ a candidâsi.
Duncje e je ore di vierzi il "Totosindic", stant che inmò no si sint nuie di uficiâl.
No cjali di chê altre bande, no savarès cui pescjâ: Lieto Molinaro al à za corût plui di une volte cence risultât... isal il câs di tornâ a provâ? Boh, nol è un gno probleme.
Ma cjalant ca di ca, cui podaressial jessi?
Romano Ciani, vicesindic in cjarie, al à un bon curriculum aministratîf e no dome: esperience, ultins 5 agns in prime linie, personalitât, stimât e nol è nancje vecjo. Duncje un bon non par tacâ a resonâ, simpri che, prin di dut, al sedi lui a vê voie.
Dal sigûr il cuadri politic di cheste volte nol sarà come chel de volte passade: i ecuilibris internis a la maiorance a son un tic difarents rispiet a 5 agns indaûr.
E no stin a dismenteâ che la Leghe Nord, che za te ultime tornade e veve concuistât un ciert pês cun 3 conseîrs, ta chescj mês e sta passant un bon moment di consens a tancj nivei (ancje se e je stade cualchi sbrissade, e no feveli di Maian...).
Altris, vuê come vuê, cui podaressino jessi "papabii"?
Forsit saressial miôr cirî cualchi outsider?
Cemût viodaressiso une femine cu la fasse di sindic?
O cualchi candidât che al vedi mancul di 35 agns?
E dut câs, cuissà se si cjatarìn come la ultime volte cuntune corse a 4?...
Diviersis domandis... ma... cui vuelial provâ a rispuindi?
L'atuâl, simpri che no gambiedin (ipotesi avonde improbabil) la leç che e proibìs ai sindics dai comuns parsore di un ciert numar di abitants di presentâsi plui di 2 voltis di file, nol podarà tornâ a candidâsi.
Duncje e je ore di vierzi il "Totosindic", stant che inmò no si sint nuie di uficiâl.
No cjali di chê altre bande, no savarès cui pescjâ: Lieto Molinaro al à za corût plui di une volte cence risultât... isal il câs di tornâ a provâ? Boh, nol è un gno probleme.
Ma cjalant ca di ca, cui podaressial jessi?
Romano Ciani, vicesindic in cjarie, al à un bon curriculum aministratîf e no dome: esperience, ultins 5 agns in prime linie, personalitât, stimât e nol è nancje vecjo. Duncje un bon non par tacâ a resonâ, simpri che, prin di dut, al sedi lui a vê voie.
Dal sigûr il cuadri politic di cheste volte nol sarà come chel de volte passade: i ecuilibris internis a la maiorance a son un tic difarents rispiet a 5 agns indaûr.
E no stin a dismenteâ che la Leghe Nord, che za te ultime tornade e veve concuistât un ciert pês cun 3 conseîrs, ta chescj mês e sta passant un bon moment di consens a tancj nivei (ancje se e je stade cualchi sbrissade, e no feveli di Maian...).
Altris, vuê come vuê, cui podaressino jessi "papabii"?
Forsit saressial miôr cirî cualchi outsider?
Cemût viodaressiso une femine cu la fasse di sindic?
O cualchi candidât che al vedi mancul di 35 agns?
E dut câs, cuissà se si cjatarìn come la ultime volte cuntune corse a 4?...
Diviersis domandis... ma... cui vuelial provâ a rispuindi?
13 ottobre 2010
Un altri colp di Spade
No sai cui che al è...
O sai che al è di Udin... almancul a disin...
E se ancje no ai tantis altris informazions su di lui, dome une foto sô di cuant che al jere zovin, aromai mi sta simpatic, ancje parcè che mi vise ogni volte di dut ce che al fâs.
Alore jo us visi ancje voaltris che al è di pôc jessût il so ultin libri simpri su Marlowe... chi in bande la cuviertine: Dimmi chi sei Marlowe.
Jo mi contentarès di savê cui che al è Frank Spada... se no altri par dîi di no molâ... ops, ma jal ai za dit!
07 ottobre 2010
A Cjasielis par Onde Furlane
Sabide 9 di Otubar tacant des 5 dopomisdì, ducj a Cjasielis di Mortean par no lassâ distudâ Radio Onde Furlane!
05 ottobre 2010
Balonut ros
Ogni cuatri seconts, tal mont al mûr un frut. No stin a lassâlu lâ.
Ai 6 di Otubar e je la zornade dal "Balonut ros" (www.palloncinorosso.it) di Save the Children...
Ocjo, chest video al podarès urtâ la vuestre sensibilitât!
Iscriviti a: Post (Atom)


text:
Il
president de Cjamare dal Parlament britanic, Chris Grayling, al à
dite di no ae domande rivade di un grup di deputâts laburiscj par
gjavâ il bant sul ûs de lenghe galese almancul intant dai lavôrs
de comission parlamentâr che e viôt des cuistions leadis al Gales.
Par Grayling i citadins no acetaressin lis spesis leadis al servizi
di traduzion che l’ûs dal galês al domandarès e che la uniche
pussibilitât par permeti di doprâ in aule cheste lenghe e je di vê
a ce fâ cun cualchidun che al fevele dome par galês e no ancje par
inglês. Pai rapresentants laburiscj si trate di une posizion che no
à nissun rispiet pal galês e par cui che lu fevele, là che si
cjatin ancje personis che a son stadis monolengâls fin al moment di
tacâ scuele e che par lôr il galês al reste la prime lenghe. Dal
moment che la reson principâl dal dinei e sarès chê de spese masse
alte, i rapresentants dal Plaid Cymru
a àn invezit domandât a Grayling, ma cence vê rispueste, di fâi
cognossi a dut il Parlament lis cifris in cuistion.
Font:
BBC,
09/06/16


text:
martedì 12 luglio 2011
Friulano da Guinness
Chiste je le butilie di Friulano plui grande dal mont tant che je jentrade tal Guinness .
Faseve biele mostre di sè in ta manifestazion " Vini & confini" che si è tignude a Gurize dal 10 al 12 di juin. Une buine idee che di confrontà generazions di viticultors e ancje generazions di prodòs par mostrà, grazie ancje a le sapiente conduzion di Davide Paolini gastronauta, e di altris esperts dal setor, lis evoluzions di un prodot chel è simpri stat in tes primis posizions da economie furlane: il vin. Speri che seguisin ancje altris edizions, magari cun cualchi picule corezion ( ma le prime edizion je simpri cussì), parce che cualchidun pensave plui a cjercjà che a capì il spirt da manifestazion..
Un consei: di cjercià le Ribuele di Radikon. Parce che un vin nol è mai scontat..
Pubblicato da spirt di vin a 18:38
Etichette: degustazion, Friulano, vin furlan
Nessun commento:
Iscriviti a: Commenti sul post (Atom)


text:
Lis
autoritâts serbis a àn dite di no a ogni ipotesi di creâ une
associazion autonome tra i comuns a maiorance albanese di Preševo /
Presheva, Medvedja e Bujanovac. La domande e jere stade fate indenant
dai conseis comunâi di cheste aree, là che a vivin plui o mancul 50
mil albanês, e ancje dal deputât Riza Halimi, l’unic rapresentant
de comunitât albanese elet intal Parlament de Serbie. Il model
proponût al è chel che il guvier serp al volarès pes
municipalitâts de part setentrionâl dal Cossovo a maiorance serbe.
Lis dôs situazions a son dal dut diferentis, a àn replicât però
di Belgrât, e duncje no si pense di svilupâ soluzions
aministrativis similârs.
Font:
Balkan Insight, 13/03/13


text:
Le manie di decorâ il teracin, a mi é vignude une vintine di agns fa parcé ch'o no savevi indulà meti le rôbe ch'a tornave da une mostre. D'in chel di, o no mi soi mai fermât e o cambi di tant in tant cuant ch'o ai timp o cuant che une idee gnove mi ven tal cjâf. Dome une vôlte o ai ricevût doi poliziots mandâts dal sindic par dîmi che il gno balcon a nol ere in regule cun le leç e o ai scuignût tirâ vie dut.Une setemane dopo, un fotografo ch'al ere vignût a fâmi une interviste al é vignût a mostrâmi il manifest ch'al veve fat pe so mostre di fotografîis. Il manifest al ere stât fat cun le foto de mê cjase e il titul de sô mostre al ere :127 Boulevard Lambermont. O soi alore lât al comun a disi che le mostre a ere impuartant e par me e pal fotografo (Al a fat ancje une mostre a Udin) e a mi vevin dât le permision di podê rimeti sul balcon ce ch'o volevi par un ant. Daspó, il sindic al é muart (No lu ai copât jo:-) e nissun âltri sindic al si é mai insumiât di disimi alc sul gno balcon.
Cussí, ogni setemane, a in d'é int ch'a passe, a si ferme tal miec dal boulevard e al tire une foto e o finis par cjatâ le me cjase, sui gjornâi dal mont intîr. O sai ben ch'o ai furtune parcé che dôs amiis di Forlí e di Parigji e an vulût fâ compagn in Italie e in France e aé rivade subite le polizie.
O varès plen di stôris da contâ li parsôre ma no puès fâle lungje ch'o stoi lavorant ma so lais achi on savarês che o ai dât il gust di fâ compagn a di chei âltris e cussí no finís mai di fâ e disfâ.
Guardando dalla finsetra dello studio ho colto una nevicata e vi aggiungo la foto del mio terrazzino. La mania di decorarlo m'é venuta une ventina di anni fa quando, non sapendo dove mettere la roba che tornava da una mostra, ho pensato di metterla lí. Da allora non mi son più fermato e cambio il tema secondo l'idea o le cose che ho disponibili. Solo una volta, un sindaco mi ha mandato due poliziotti a dirmi che se non tiravo via tutto mi avrebbe dato una multa. Una settimana dopo, un fotografo che aveva fatto un reportage su di me, venne a mostrarmi il manifesto che aveva preparato per la sua mostra, il quale comprendeva, la foto della casa e il titolo della mostra era il mio indirizzo. Andai allora al comune e ottenni di rimettere quello che volevo per un anno. Da allora non ho più smesso e il sindaco é morto (Non che lo abbia ucciso io, eh?) I nuovi sindaci sembrano apprezzare, e con tutti i fotografi che passano ogni settimana, finisco per trovar la mia casa sui giornali del mondo intero. Lo so che ho fortuna perché due amiche, una di Forlí e l'altra di Parigi, avrebbero voluto fare la stessa cosa e si sono urtate alla polizia fin dal primo giorno. Avrei un sacco di storie da raccontare su questo, ma non ho tempo, sto lavorando.


text:
E va di rive sù la strade inviade dal Partît Nazionâl Scozês (SNP) par rivâ a di un referendum su la autodeterminazion de Scozie. Cun di fat, par podê imbastî la votazion e covente une leç di pueste e i indipendentiscj scozês no àn avonde vôts in Parlament par rivâ a fâle passâ. L’SNP al pues contâ su la poie dai Verts e di une deputade indipendente, ma i mancjin ancjemò un pôcs di vôts par vê la maiorance. Diviers parlamentârs liberâi democratics, si ben che contraris ae indipendence, a vevin declarât di jessi a pro dal referendum, ma daspò di une riunion a puartis sieradis che si è davuelte ai 30 di Otubar a àn vût di adatâsi ae linie decidude dal dirigjent dal partît, Tavish Scott, che al è cuintri dal vôt referendari. La maiorance dai citadins e à pandût la volontât di dî la sô sul avignî de Scozie – a àn comentât i dirigjents dal SNP – e i liberâi democratics si cjataran a paiâ la lôr decision cuant che si tornarà a votâ.
Font: BBC, 01/11/09; Vieiros Galiza Hoxe, 01/11/09; Món Divers, 01/11/09


text:
I
grups
parlamentârs dal Partît Socialist, de Izquierda-Ezkerra (çampe
radicâl) e di Geroa Bai (nazionalisim basc moderât)
a àn presentât
intal Parlament de Navare une propueste par modificâ la leç su la
lenghe basche (Ley
del Vascuence)
cumò in vore ta cheste Comunitât autonome. In particolâr si propon
di garantî l’insegnament dal euskara a ducj i students che lu
domandin, des scuelis de infanzie ai istitûts superiôrs, ancje se a
son a stâ intes areis de Comunitât là che in dì di vuê no je in
vore la leç su la lenghe basche. Il test al gjolt de poie esterne
ancje di Bildu e Aralar. Cun di fat, lis dôs formazions de çampe
nazionalitarie basche a àn dite che la propueste no garantìs ad in
plen i dirits linguistics dai citadins de Navare, ma che e je chel
istès un pas indenant rispiet ae situazion atuâl e e merete duncje
sostignude. Pe diestre spagnoliste invezit cumò nol è propit il
moment e nancje si sint la dibisugne di cambiâ la leç.
Font:
Noticias
de Navarra,
20/10/14


text:
Contrari
di dutis lis previsions dai analiscj e dai sondaçs, lis elezions dai
7 di Mai intal Ream Unît di Grande Bretagne e Irlande dal Nord a àn
dât ai Conservadôrs une maiorance assolude tal prossim Parlament
britanic che i permet a David Cameron di vuidâ il so secont guvier e
cence plui la dibisugne de poie dai Liberâi Democratics. In gracie
dal sisteme eletorâl britanic, che si fonde sui risultâts secs di
ogni circoscrizion e no su lis percentuâls di vôt complessivis, i
Conservadôrs cul 36,9% des preferencis e un aument di vôts che nol
rive nancje al 1% a àn rivât a otignî 331 elets, 24 di plui dal
2010 e avonde par vê la maiorance assolude. Invezit i Laburiscj,
cuntun aument dai vôts dal 1,5% che ju à puartâts al 30,1% dai
consens, si son ricjatâts cun 232 deputâts, 26 in mancul di chei de
legjislature stade. Inmò plui penze la sconfite dai Liberâi
Democratics che a àn paiade pardabon cjare la aleance di guvier cui
Conservadôrs e che a àn pierdût il 15,2% dai vôts e 49 deputâts
cjatantsi a mantignî a pene 8 rapresentants in Parlament. I
populiscj dal UKIP a àn vût sì une fuarte incressite di consens, o
sei il 9,5% in plui dal 2010, ma a àn otignût juste un elet. Tra i
partîts a difusion statâl a cressi a son stâts ancje i Verts,
cuntun 2,8% di vôts in plui e un deputât.
Inmò
plui impressionant de maiorance assolude dai Conservadôrs al è stât
il sucès dal SNP che al à otignût la metât dai vôts scozês (il
30% in plui dal 2010) e concuistât 56 des 59 circoscrizions
eletorâls de Scozie. Un risultât storic che, cemût che e à
comentât la segretarie dal SNP Nicola Sturgeon, no varès crodût di
otignî nancje intai siei siums plui grancj. Rispiet al 2010, i
Laburiscj scozês a colin di 41 deputâts a 1, i Liberâi Democratics
di 11 a 1 e i Conservadôrs a mantegnin chel unic parlamentâr che a
vevin. I scozês a àn votât par che la lôr vôs si sinti biel a
fuart a Westminster e par meti fin ae austeritât, e à declarât la
Sturgeon invidant il gnûf esecutîf britanic a garantî ae Scozie
une devoluzion di competencis e di risorsis inmò plui fuarte di chê
prometude ae vilie dal referendum su la indipendence. Nol è un câs
duncje che tra lis primis peraulis ditis di David Cameron dopo dal
vôt o cjatìn la promesse di une devoluzion di podês ae Scozie, ma
ancje al Gales e ae Irlande dal Nord.
Par
chel che al rivuarde lis sîs conteis nordirlandesis sot
aministrazion britaniche, l’UUP al è l’unic a vê vuadagnât e
al tornarà a vê doi rapresentants intal Parlament di Londre. Intal
front unionist però la formazion politiche plui fuarte si conferme
il DUP cul 25,7% di preferencis e 8 elets. Pôc daûr in tiermins di
vôts, cul 24,5%, o cjatìn i republicans dal Sinn Féin che però al
oten dome 4 deputâts, un in mancul dal 2010. Chel altri moviment de
aree nazionaliste irlandese, il SDLP, cul 13,9% di preferencis al
piert consens, ma al manten i siei 3 elets. Al contrari, il moderât
Alliance Party al cres i siei vôts (8,6%) di plui dal 2% ma al piert
l’unic parlamentâr che al veve.
In
Gales invezit i Laburiscj a restin il partît plui votât cul 36,9%
des preferencis e 25 elets (un in mancul de volte prime), intant che
i Conservadôrs a infuartissin la lôr posizion cul 27,2% dai vôts e
11 deputâts (trê in plui dal 2010). Tra i partîts britanics i
Liberâi Democratics a pierdin il 13,6% dai consens e 2 dai 3
parlamentârs che a vevin, intant che il UKIP al cres fintremai dal
11,2% ma nol rive a cjapâ nancje un deputât. I nazionalitaris dal
Plaid Cymru cul 12,1% di preferencis (o sei il 0,8% in plui de volte
stade) a son il cuart partît plui votât dal Gales e a confermin i
lôr 3 rapresentants intal Parlament di Londre.
Sierìn
cu la Cornualie che, cundut de sô specificitât linguistiche e
nazionâl, no gjolt di une organizazion aministrative autonome. Achì
i Conservadôrs a fasin capot e a cjapin dutis lis sîs
circoscrizions eletorâls cornichis intant che i Liberâi
Democratics, che intal 2010 a ‘ndi vevin vinçudis trê, a restin a
bocje sute.
Font:
BBC,
08/05/15;
The Guardian, 08/05/15


text:
SPECIÂL - Mario Collavino: Une bandiere furlane parsore il gnûf World Trade Center di New York
Là sù, sore dal gratecîl che al sarà il simbul de libertât e di rinassite de Americhe colpide dal terorisim, e svintularà un bandiere de Patrie. E simpri là sù, – ma di chê altre bande dal mont – lis cjampanis de tor di Muris a sunaran a fieste. Un dopli fîl al coleghe New York e Ruvigne, e al cûs dongje la storie di Mario Collavino, 77 agns, emigrât di zovin a Windsor, Ontario, tal Canadà. Cul fradi Rigo, al è stât fautôr di chê imprese dal modon che si clame «Collavino Construction Company». Che par 352,5 milions di dolars (cifre furnide dal sît web de societât comitente) si è garantide la costruzion dal complès plui impuartant e nomenât dal moment: la Freedom Tower, il gnûf World Trade Center.
Mario Collavino, la sô storie e scomence cuntune valîs in man. A podarès jessi la stesse di tancj dai nestris emigrants furlans.
Tai agns Cincuante, la Italie e jere ferme. Jo o vevi un barbe lât in Canadà tal 1948, che mi à clamât cun lui. Gno fradi Rigo al jere za là di un an. La veretât e jere che no volevi partî. O jeri peât ae mê tiere, al gno paîs. A Muris o jerin ducj tacâts: un par ducj e ducj par un. O ai patît un grum. Ma mi disevi: o voi e o torni, o fâs cinc agns e vonde… Invezit o soi tornât dopo siet agns e mi à fat impression. Il Friûl nol jere cambiât di cuant che o jeri lât vie, ma jo mi sintivi un pes fûr de aghe. O soi stât dôs, trê setemanis e po o soi tornât indaûr. Dentri di me no mi sei sintût mâl pal cambi di ategjament. Il Friûl al è simpri restât cun mê. Part de mê anime.
Dentri di chê valîs di emigrant, ce aial metût?
O stevin a Muris di Ruvigne. Di famee, o jerin contadins e o vevin i nestris problemis in timp di vuere. O mangjavin lidric e polente e polente e lat: ma e jere la vite di un «muran» di chê volte. Daspò la vuere, o soi lât a scuele fintremai ae cuinte elementâr; daspò o soi lât a Udin, a lavorâ. O jevavi aes cinc di buinore par cjapâ il tram a Sant Danêl. E o tornavi cjase aes cinc di sere, par po tornâ di gnûf a Sant Danêl, pe scuele serâl di disen. E je stade propit la mê formazion professionâl, il bagai plui impuartant che o ai puartât cun me. O ai imparât il mistîr e mi à dât la pussibilitât di sveâmi fûr e di vê la cognossince di cemût che a funzionin lis robis tal mont.
Chestis scuelis a àn formât schiriis di muradôrs preseâts tal mont. Altri che facoltâts di inzegnerie!
Par chest, il furlan tu lu viodis dapardut. In ogni cantîr. Prin di dut al è fuart, al è une raze di lavoradôr brâf, inteligjent, formât. Cualchi viaç a lavorin plui di ce che a pensin. Al è preseât, un trat distintîf e ricognossût.
Par esempli, tal so câs, cemût aial scomençât, une volte rivât a Windsor?
Corint daûr a une betoniere! Tal 1954, jo e gno fradi o vin scomençât cun piçui lavôrs… un blec di marcjepît, comedâ cualchi cjase… Ma o lavoravin simpri, ancje cence fermâsi di sabide. E propit la int di chel paisut, che cumò al è deventât un paison, e à scomençât a inacuarzisi di nô. E si à fat il salt des piçulis comessis aes grandis oparis: ospedâi, fabrichis, scuelis, e dopo o sin lâts indevant su chê strade, fassint robis simpri plui grandis. Lis fasevin ben e cun competence: cheste e je stade la nestre fortune.
Cuant si tachie a viodi a cressi pardabon la imprese dai Collavino?
Tra i ultins agns Sessante e i prins dai Setante. La nestre imprese e à cjapât comissions inte Gnove Scozie, tal Labrador, te Terranova, simpri in Canadà. Lavôrs considerâts jenfri i plui grancj e interessants de nazion. E po dopo, o sin rivâts in tancj paîs de Afriche (tra chescj, Camerun, Nigeria…), tal Orient di Mieç (Yemen, Emirâts Arabics), tal Sri Lanka. A jerin soredut lavôrs che a vignivin finanziâts dal guvier canadês, che nus veve viodût cemût che o lavoravin. Po o sin rivâts tai Stâts Unîts, dulà che o vin fat sù il «Marriott Hotel» di New York, il «Borgata Hotel Casino» di Atlantic City, e il «Renaissance Center» di Detroit, e in Florida.
La comesse plui impuartante però e je la ultime: Mario Collavino al è il costrutôr de Freedom Tower, prin edifici dal gnûf World Trade Center, a Ground Zero. Un simbul de Americhe post 11 di Setembar.
Mi cognossevin par chel che o vevi za fat. E o ai concorût ae selezion. O ai scugnût furnî un «résumé» des mês ativitâts. A volevin aciertâ che o fos net e che la mê imprese e fos nete. Ae fin, il «core», la struture puartant de Freedom Tower, le tirarà sù la mê imprese. Intai Stâts Unîts, e esist la figure dal «general» (une sorte di autoritât superiôr, ndr), che e à dividût in blocs i lavôrs di fâ, distribuintju. Par chest, simpri culì, o sin daûr a tratâ par altris lavôrs.
Cemût si ise davuelte la tratative?
Le ai gjestide dute jo, prime di lâ in feriis. Po o ai lassât i miei doi fîs Renzo e Paolo, par sierâle. O ai cuatri fîs: Renzo, Lora, Cynthia e Paolo. I doi masclis, inzegnîrs, a gjestissin la imprese cun me. Si che duncje o jeri in Portugal. I mei fîs mi àn clamât par dî che la Port Authority di New York e New Jersey, la societât che e governe la opare, e domandave un sbassament dal presit. Si capìs, a saran stâts ancje un pôc spaurîts, ma jo al telefon o soi stât iremovibil: «Cjalait, fruts, tornait dentri e disêt che plui sot di chel impuart no podìn lâ». Ae fin, le vin vude vinte.
O imagjini la gjonde.
Lôr no crodevin. No savevin se ridi o vaî. Ma ju capìs: si trate di un lavôr impuartant, al è l’edifici di ponte dal gnûf World Trade Center! E po, la stesse New York e je une citât dificil.
Si sa che il progjet al è dal architet polac american Daniel Libeskind. Cuâl isal il stât dai lavôrs?
O vin fat lis fondis, che a rivin jù fintremai a 50 metris sot tiere, e par cumò o sin rivâts a tirâ sù la struture fintremai al plan teren. Podopo, o vin di costruî 108 plans. Il gratecîl al va sù par 1776 «pîts», un numar simbolic: al è l’an de firme de Costituzion americane. Il nestri cantîr al da lavôr a 300 operaris.
Si doprarano materiâi particolârs?
Dute la struture e je in ciment armât. E chest al è un aspiet interessant: si trate di un ciment speciâl, un dai plui fuarts e rigjits in ûs in Americhe, cun carateristichis di resistence e di compression.
Cuant si proviodial di finî?
O vevin di completâ il lavôr tal 2011. Ma nol sarà cussì: il tiermin al è spostât al 2013. Ma no je stade colpe nestre: la Port Authority no nus à consegnâts i progjets. Tal sens che al è stât cualchi probleme cui disens, che a son stâts ritocjâts par rindi plui fuarte la struture in largjece. E la crisi finanziarie che e à metût in zenoglon la Americhe, no à judât: dutis lis tratativis pe assegnazion di chei altris lavôrs de Freedom Tower a son stadis blocadis, e tornadis a inviâ dome di pôc.
Ce si provial a vê i voi dal mont intor?
You know al è un cantîr blindât dal Fbi e de polizie, cun controi antiesplosîfs e antiterorisim. No si puedin mostrâ i progjets a di nissun, ni rivelâ detais. Dut «top secret»: o ai vût firmâ ancje une clausule tal contrat. Dut câs, e je une sensazion strane, contrastante. Ma tu pensis ancje a ce che al è Ground Zero e ce che culì al è sucedût. Cuant che o butavin lis fondis, dispès o cjatavin ancjemò rescj umans: o vevin di blocâ dut e di clamâ la sigurece. Al è sadness… cemût si disie in marilenghe?
Aviliment. Ma o sarês stâts ancje braurôs de comesse!
Un grum. Massime par vie dal gno jessi furlan emigrant. Pensant di dulà che o soi partît. E di jessi rivât a chest nivel. Par chest, o speri di rivâ adore di fâ vignî la bande di Muris, cuant che o fasarìn il licôf. Parcè che in chê dì, su la gnove Freedom Tower, te downtown di New York, e svintularà ancje la bandiere dal Friûl.
Il Canadà al è nomenât par jessi un model te atuazion dal multiculturalisim. Duncje i domandi: si sintial plui canadês o plui furlan?
Mi sint ducj i doi insiemit. Il Friûl al è dulà che o soi nassût, il Canadà al rapresente ce che o soi deventât e ce che o ai fat. O soi braurôs di jessi furlan e canadês.
Oscar Puntel


text:
Cjariesâr
- Non furlan:Cjariesâr, o ben cesâr o çariesâr o vuisinâr
- Non sientific:Prunus avium
Il cjariesâr salvadi (Prunus maheleb) tant che il melâr e il perâr al è origjinari des regjons temperadis de l'Asie e de Europe, par po adatâsi ancje al clime e al ambient de Americhe disore.
In Friûl al è presint sedi tal plan che te mont mezane e basse. Par altri tai sîts di mont e tai lûcs pustots al ven su salvadi.
Alte insin a vincjecinc metris, cheste plante e à la scusse rossite che si presente marcade di largjis fassis. Lis fueis ovâls e denteladis a son a pene creis, di un biel colôr ros ramât, par po daspò mudâsi intun vert clâr che di autun al divente purpure.
I ramâts a son voltâts viers l'alt; da pît lis ramulis a puartin çufs di rosis blancjis che tal colm de sfloridure a dan l'impression che l'arbul al sedi cuviert di nêf.
Lis pomis dal cjariesâr a son lis cjariesis (o çariesis) e e àn la scusse dure e, deventant maduris, a passin dal colôr vert al ros e al neri. Inmò la polpe un grum dolce e pôc penze, e siere un grues cuc.
Il len di cjariesâr o ben vuisinâr, brun indorât cun riflès verts, al è ricercjât e doprât par fa mobiliis.


text:
sabato 26 marzo 2016
Contis a Sant'Andrât, la cronache
7 coments:
-
-
o jeri lì, a Sant'Andrat: o vevi lavorât come une musse dut al dì, pur di vuadagnâmi chel "sì", chês dôs oris di libertât da l'anime (anime furlane intun scus di piavote) e...o 'nd ài gjoldût ducj i moments come une frute, moments di gjonde, di comozion, di vôi lustris, di ridi e di ingropament dal cûr...A cjase cun me al é rivât ancje il librut di Rafaêl, ma no podarai mai dismenteâ chêl che che o 'nd ài viodût e sintût..biel e po' bon !!!!! (a Çarvignan a disaressin "bielonon")
- 26/03/16, 14:45
-
-
Se no fos stât in malatie... Malandret ancje il miedi. Sarâ par la prossime volte!
Ce nervo!
- 26/03/16, 15:19
-
-
Gelo, soi tant content ch'a sedi lade ben e soredut che la sale a sedi stade plene. A vevi fate un pocje di propagande cun chei dal CAST di Talmassons e cui parincj, parcè che chês Contis di famee, ch'o lei e torni a lei, a fasin tornâ iniment robis che nissun al penzarès al di di vuê, come il Diaul, Gusto e Anin. A mi somee parfin di cognossi Agnul chel dal pes lusorôs. Ti dîs dome che, cun dut il ben ch'a i vuei a Sant'Andrât, jo soi propri di Talmassons. Mandi e graciis di cûr de croniche. Bepi
- 26/03/16, 16:10
- Galliano ha detto...
-
Cuant che o viôt l'avîs di ognidune di chestis seradis inmaneadis dal Ostîr e la sô biele compagnie contecurtarie, un sgrisul di nostalgjie mi travierse dut il cuarp, o volarès sei li e gjoldimi lis contis, la compagnie de int, la fertaie e lis polpetis cul sclopit... bagnant il dut cuntun bon got di blanc.
O rimiedi a dute cheste fantasie; no sierant i voi, ma leint il rindicont che ogni volte al fâs l'Ostîr.
Buine Pasche
- 26/03/16, 16:17
- gelo stellato ha detto...
-
MAndi Bepi, Galliano, Barbara e ducj in gjeneral. Cjalait, jo no pues che dius graciis, parcè al è propit par chei come voaltris che al è biel tigni bot e là indevant a conta storiis e meti adun alc di biel, chi sul web o ator pal friul. Grassie!
- 26/03/16, 20:05
- Luciano Marinig ha detto...
-
Il plasè di savè che le nestre ostarie e ven stimade, cresude, e cognossude,graçis a le abilitat dal ostir,famei,e camerele, a met plasè e braure ancje a noaltris frecuentadors.E cumò cin, cin,cun chel bon vin SANT SIMON. Lussian
- 26/03/16, 20:18
-
-
Mancjavin dome cuatri bagjigjis, piruçs, miluçs e coculis e parcè no, la bande di Madrîs. Di bevi o sai che nol mancjave. Alore si che sarès stade gjonde par dabon. Ma lu stes no podês lamentâsi. Doman,il dì di Pasche, il soreli al spacarà ancje i claps. Cussì ducj a fâ cori i ûfs. Buine Pasche tal sut.
Nello Malisano
- 26/03/16, 21:20


text:
prin moviment: jessî. valz.
tal cuchil dal Riul, taponât intal sorc, al cjatave bielstâ copari Vincèns. curiôs, furighìn, gjalinâr, i plaseve ogni dì cirî fûr le miôr ande de vite. ben di là dai setante si lecave inmò i lavris gjoldint cun bon estri de nature il misteri. a dî il vêr le sô plee no jere spartide: che le sfrente de scugne no dave francjisie. cundut le balade (si capis, in moreste) i leve di viole: tra une cerce e un taiut al fumave le beche pilucant di plasê. che al fos sul content si viodevilu in muse: svelts i voi e barons un biel pâr di mostaçs. al rideve di gust vent tal ort il cupeç: che i zuiave di gale ogni sclip di bielece.
invidiât di scuindon, pôc di sest in peraule, al gustave le pome, di stagjon in stagjon. nol à fat malegracies che in rivuart al tignive ognidun ogni volte: e tal câs al scuarzeve nome chel che di bon e volevin di lui, sedi vedue par simpri o pôc dome in chel jenfri.
secont moviment: vê. tango.
dut diviers il bon Roman: un biel grop di brâf cristian. possident insin de muse, cule vôs fate, di orcul. lui tignût al jere invezit, salt, onest, lavoradôr: che pal ultin jere vêr, a da jù par chei altris dôi.
ancje lui mai nol diseve nissun no a dibisugne, nome che a l’ocorence, si faseve dâ un acont: a le sclete, di buinore, tant par disduliâsi i gnerfs.
« … o ai di plantâ patates... » « ven doman ti’n doi un sac ... »
« … o ai bisugne di fasûi... » « ven doman ti doi i miôr ... di bessole, tor des cinc ». e in te stale cules vacjes, prin di molziles al molç une mari di famee che di meti dongje e veve par chês bocjes il gustà ... e jere propit di bessole.
“se Diu al viôt jo o proviôt ... vevio di mandâ mê fie che a lui i lave miôr? jo o tâs o vai o glot. po cjalant i fruts mangjâ o dîs nome: par vuê o ai fat! doman Signôr fasarâs tu… ”.
lui al leve nome a messe le zornade de salût: che Madone i des inmò robustece par mandâ indenant dure chê tiere! e jere tante a guviernâ…
al pinsîr al suspirave. dut content dal so ben fâ.
detule. mazurche.
no si pues meti judizi cuant che no si à a ce fâ cul pelôs di che puar vivi. Ma par dî une robate volarès olsâ che almancul di pavee un al cjoleve: il so gjoldi, fasint gjoldi. biel chel altri dut cjapât, al cjapave juste impen, ognidun di fan pal cuel.
vâl a dî …
che diu-nus-vuardi sei par vuê che un doman
dant cumò il mût di jessi e vê une dì ancje di jentrâ ( … ? )
po … jessi fûr de maluserie, par vê part de biele gjonde …
e ca ducj a tocjâ len:
sore che inte val-des-lagrimes, nô o vain propit benon …
finâl. minuet.
scjaraçule, maraçule
la lusigne, la craçule … [1]
di el fari


text:
Cussì, daûr lis lastris o cjali Fevrâr che si strissine su lis cumieriis, e si ferme là jù da pît, dongje la merlete imbombade di nêf.
I ramaçs a son neris, la tiere e mostre la anime scure; nancje une ponte di vert e cuche, nancje un bâr di tale le sbuse. Ma se tu stâs cidin un moment, tu sintis cori, dulinvie il prât, un ghiti lizêr, un sgrisul di vite.
O pensi di someâ a chest mês, un fregul stiçôs, un tic rabiôs, dispès suturni.
Ce che o volarès pescjâ la tiere cui scarpons, sintîle criçâ, jessi paron des mês gjambis, dai miei pas!
Invezit o soi culì, sentât.
In spiete, tant che simpri: a buinore che mi jevin, mi judin a lavâ la muse, a fâ la barbe, che infin mi sentin sul birocin.. Biel, sì, cu lis ruedis grandis e comut, o frachi un boton e si môf, al è un regâl dai fruts, i miei doi fruts. Cuant che a vegnin a cjatâmi mi contin dal grant cefâ che a àn, dal trafic, di trop che al coste vivi in zornade di vuê, “Viôt di stâ pulît pari, se ti covente alc, claminus” mi disin lant vie.
Mi plasarès che si fermassin cualchi moment di plui: cuant che o soi cun lôr si sfante la fumate di
maluserie che mi ten companie dì e gnot.
Lu sai, no pues pratindi che a stedin daûr un vecjo.
La siore badante e fâs tantis bocjis par taponâ il vueit des sôs peraulis: peteçs e morosets di int sui gjornâi a mi propit no mi interessin.
Se o podès invezit saltâ fûr, lâ fin li de ostarie “Da Mame”, fâ une partide di cjartis, dopo mai che lu desideri!
O ben lâ a cjatâ Toni, par sintii ancjemò une volte la conte de ritirade de Russie.
O fâmi compagnâ fin tal cimitieri, par discori cu la mê puare femine, cui miei muarts.
Ma o soi culì, o cjali il timp passâ su li mês mans, ogni dì plui grîf, plui trist, cjamât di ricuarts di
timps lontans. Ce che al è sucedût îr no si ferme intal cjâf, si viôt che nol è impuartant, cussì l’aiar lu sofle vie.
L’aiar… a mi puarte une voie, un segret scuindût e dolç, impiât tant che faliscje e inniât te anime: sotvôs o dîs al cîl frêt e insiorât dal soreli a mont: “Sisilute, ti spieti, cuant tornistu?”
di Giuliana Pellegrini
Conte n. 18